
Kata-Kata Aluan oleh Dr. Mohd Asri Zainul Abidin. 
Pendahuluan 

“20 Persoalan Lazim Tentang Hadis: 


1. Ada pihak yang mengatakan bahawa kita hanya perlu 
beramal dengan Al Quran dan tidak perlu kepada 
hadis Nabi SAW. Adakah pendapat ini benar? 


2. Adakah hadis boleh diertikan sebagai sabda Nabi SAW ? 


3. Perkataan 'Sanad' dan ‘Matan’ sering disebut apabila 
orang bercakap tentang hadis. Apakah maksud dua 
perkataan ini? | 


4. Apakah kelebihan bagi mereka yang mempelajari hadis 
dan ilmu-ilmu berkaitan dengannya? 


5. Bila dan bagaimanakah hadis dibukukan? 


6. Ada sesetengah orang menyebut 'hadis sahih' atau 
'hadis dhaif. Bagaimanakah hadis dikategorikan 
oleh ulama? 


7. Adakah ilmu pengkajian hadis ini berdasarkan kajian 
ilmiah atau sekadar mengikut pendapat ulama hadis 
semata-mata? 


8. Apakah buku-buku yang patut dirujuk untuk mengenal 
hadis-hadis sahih? | 


9. Seringkali orang menyebut 4 buku ‘Sunan’ iaitu 
Sunan al Tirmizi, Sunan Abu Daud, Sunan al Nasaai 

dan Sunan Ibn Majah. Apakah kesemua hadis di dalam 
buku-buku ini adalah sahih? 


Bagaimana darjat hadis dalam buku-buku selain 
Kutub al Sittah? 


Apakah kepentingan kita mengetahui sama ada sesuatu 
hadis itu sahih atau tidak? 


Bagaimanakah caranya seseorang ingin memastikan 
kesahihan sesuatu hadis yang ditemuinya? 


Adakah ilmu pengkajian hadis hanya terhad kepada 
pengkajian yang telah dibuat oleh ulama silam? 
Bagaimana pula perkembangan ilmu hadis 


pada zaman ini? 


Siapakah di antara pengkaji hadis terkemuka 
pada zaman ini? 


Ada pendapat yang mengatakan bahawa kita boleh 
beramal dengan hadis dhaif. Apakah maksud 
beramal dengan hadis dhaif dan adakah ia 
memang dibenarkan? 


Bagaimana munculnya hadis-hadis palsu? 


Apakah sebab-sebab yang menyebabkan hadis-hadis 
dhaif dan palsu tersebar dalam kalangan masyarakat? 


Sebahagian masyarakat kita mengatakan bahawa tidak 
menjadi kesalahan untuk kita menyebut hadis palsu 
selagi maksudnya baik dan tidak bercanggah dengan 
ajaran Islam. Adakah pendapat ini diterima? 

19. Apakah langkah yang telah dilakukan oleh para ulama 
dalam memberi penjelasan kepada masyarakat berkaitan 
hadis-hadis dhaif dan palsu? 74 


20. Apakah contoh-contoh hadis dhaif dan palsu yang telah 
tersebar dalam masyarakat? 78 


Kata Penutup 103 


Rujukan 104 


Kata-Kata Aluan oleh Dr. Mohd Asri Zainul Abidin! 

Setelah saya melihat susunan buku ini, saya rasa ia amat 
bermanfaat untuk mereka yang ingin memahami ilmu hadith di peringkat 
awal. Buku ini disusun begitu rupa oleh penulisnya agar masyarakat 
awam dapat mendekati ilmu yang penting ini. Semoga Allah memberikan 
pahala kepada penulisnya dan ditunaikan hasrat dan cita-cita kita semua 
agar masyarakat awam mula memahami ilmu hadith dan menghayati 
sunnah Nabi s.a.w dengan kaedah yang betul. 


Ilmu hadith adalah amat penting dalam memahami hakikat 
agama yang tulen. Banyak perselisihan mengenai persoalan-persoalan 
ilmiah sesama masyarakat Islam berpunca daripada tidak memahami 
kedudukan hadith, kepentingannya dan kaedah-kaedah yang betul dalam 


berinteraksi dengannya. 


Pensyarah Pengajian Islam di USM, Pulau Pinang. Beliau banyak 
menyertai forum, seminar dan menghasilkan beberapa buah buku yang. 


bermanfaat khususnya dalam bidang hadis. 


Penulis buku ini adalah seorang yang telah terdedah dengan 
pengetahuan yang baik dalam ilmu hadith ini. Beliau pernah berguru 
dengan tokoh yang dianggap jaguh dan terbilang dalam bidang ini di 
zaman kita iaitu al-Syeikh Syu'aib al-Arnaut. Pengetahuan beliau boleh 
membantu kita semua untuk meluruskan manhaj dan mengembalikan 


wajah Islam yang tulen dalam kehidupan umat. 


Saya ingin mengambil kesempatan ini untuk menggalakkan para 
penuntut ilmu membaca buku-buku yang berfaedah dan berdisiplin 
seperti buku ini. Buku ini wajar dimiliki oleh mereka yang berusaha 
menghayati manhaj yang sahih dalam berpegang dengan hadith. Kita 
doakan agar buku ini dapat memainkan peranannya dalam menyalurkan 
maklumat ilmiah kepada individu dan masyarakat yang cinta dan 


dahagakan sunnah al-Rasul s.a.w. 
Sekian, Yang Amat Berharapkan Keampunan Tuhannya 


(Mohd. Asri Zainul Abidin) 


Pendahuluan 


His Li ab ya a Sg, 9 JAK) diana 9 ph Da 

Syukur kepada ALLAH SWT kerana mengizinkan buku ini ditulis, 
disusun dan dicetak buat tatapan para pembaca. Saya berterima kasih 
kepada semua pihak yang membantu dalam usaha menerbitkan buku ini. 
Diharap buku ini dapat mengisi khazanah buku-buku agama yang 
semakin banyak di pasaran. | 


Buku ini adalah hasil penulisan ilmiah saya yang pertama dan 
sudah pasti setiap permulaan itu ada kekurangan dan perlu diperbaiki. 
Fokus buku ini ialah beberapa maklumat asas yang perlu diketahui oleh 
masyarakat Islam masa kini tentang hadis Rasulullah SAW. “Setelah 
mengetahui perkara-perkara asas ini, maka mudahlah seorang muslim itu 
untuk memahami, seterusnya beramal, dengan apa yang terkandung di 
dalam hadis-hadis sahih. Persoalan-persoalan yang dijawab di dalam 
buku ini akan menjadikan pembacanya lebih berpeluang untuk menerokai 
bidang hadis yang begitu luas, insya ALLAH. Sudah pasti terdapat 
banyak lagi persoalan asas yang lain tentang hadis, tetapi anggaplah 
bahawa apa yang ada di dalam buku ini sebagai permulaan. 


Harapan saya agar mereka yang membaca buku ini akan dapat 
mengambil faedah, seterusnya menjadikan mereka lebih memberikan 
tumpuan kepada pengkajian ilmu yang agung ini dan menyebarkannya ke 
dalam masyarakat. Golongan agamawan boleh menjadikannya sebagai 

satu hasil kajian dari saya yang lemah ini. Sekiranya mereka terjumpa 


kesalahan di dalamnya, maka segeralah memaklumkannya kepada saya 


berserta bukti yang menunjukkan bahawa saya tersalah. Bagi golongan 


yang tidak pernah membaca atau mempelajari ilmu ini, maka buku ini 


diharap menjadi satu permulaan untuk mereka mengenali sedikit 


sebanyak tentang hadis Rasulullah SAW serta ilmu pengkajian hadis. 


Beberapa Perkara Berkaitan Metodologi Penulisan Buku Ini 


1- 


3- 


4- 

Buku ini mengutamakan perbincangan tentang persoalan- 
persoalan asas berkaitan hadis dan bukanlah ingin menyentuh 
semua bidang atau semua bahagian mengenai hadis. Sudah 
pasti buku yang kecil ini tidak mencukupi untuk menyatakan 
semua perkara berkaitan ilmu hadis. 


Apabila saya menyebutkan sesuatu pendapat, saya cuba sedaya 


. upaya untuk menyebut sumber pendapat tersebut. 


Apabila menyebutkan sesuatu hadis, maka saya berusaha 
menyebut siapa yang meriwayatkan hadis tersebut. Semua 
dibuat berdasarkan kemampuan saya yang lemah ini. 


Hadis-hadis yang ada di dalam Sahih al Bukhari dan Sahih 
Muslim adalah sahih dan saya tidak sebutkan periwayat selain 
mereka kerana itu telah mencukupi. 


Bagi hadis-hadis yang tidak "ada di dalam Sahih al Bukhari dan 
Sahih Muslim, saya telah mencari hadis tersebut dari sumber- 
sumber lain dan menjelaskan kedudukannya sama ada sahih 


atau tidak berdasarkan komen para ulama hadis dahulu dan 
masa kini. 


6- Sebolehnya saya akan menyebut tarikh wafat bagi pata ulama 
hadis sejak dahulu hingga kini dan diletakkan di dalam kurungan 
selepas nama mereka disebut kali pertama. Ini amat penting 
untuk kita melihat zaman mereka hidup dan membezakan di 
antara ulama yang terdahulu dan terkemudian. 


Penghargaan 


Saya berterima kasih kepada mereka yang telah memberikan 
sumbangan dalam memperbaiki tulisan ini sejak dari awal hinggalah 
sampai ke tahap ia dibukukan. Antara mereka ialah abang saya, Hafiz 
Bin Abd. Aziz, Ustaz Anwaruddin Bin Abd. Wahab (pegawai bahagian 
Arab Service, BERNAMA.), Ustaz Muharman Bin Bachtiar (pensyarah di 
Kolej Jaiputra, Kota Bharu), Ustaz Anwar (pensyarah Pusat Matrikulasi 
UIAM, Petaling Jaya), guru-guru di SMK Bandar Tun Razak, khususnya 
En. Mohd.Rizal B. Yaacob yang memberikan perkongsian ilmiah serta 
rakan-rakan yang lain. 


Saya juga ingin merakamkan penghargaan kepada warga 
pendidik SMK Simpang Rengam, Kluang yang telah menjadi guru dan 
rakan sepanjang saya bertugas di sana walaupun tempohnya terlalu 
singkat. Saya hadiahkan buku ini kepada para pelajar terutamanya para 
pelajar kelas hadis yang menjadi sumber inspirasi dalam menggerakkan 
semangat ke arah menulis buku ini. Manfaatkanlah buku ini sebagai 
panduan dalam memahami ilmu hadis. 

Terima kasih kepada Dr. Mohd. Asri Bin Zainul Abidin 
(Pensyarah Pengajian Islam USM) kerana sudi menyemak hasil tulisan 
saya dan memberikan komen ilmiah bagi mengelokkan lagi buku ini. 
Semoga ALLAH membantu beliau dalam menyebarkan ilmu-ilmu yang 
berharga di dalam masyarakat. 


Begitu juga ucapan terima kasih kepada penyunting buku ini iaitu 
Ustaz Hafiz Firdaus Abdullah, penulis buku-buku Islam yang ilmiah. 
Kesudian beliau menyunting buku ini merupakan satu penghormatan 
| kepada diri saya. Semoga ALLAH memberikan ganjaran kepada beliau." 


“Terima kasih tidak terhingga kepada isteri, Herlyna Bt. Bachtiar 
dan anak-anak (Ammar dan Amir) kerana sokongan dan dorongan 
mereka sepanjang penulisan buku ini. Buku ini saya hadiahkan khas 
kepada ibu bapa saya — Tn. Hj. Abd. Aziz Mansor dan Hjh. Habsah Bt. 
Lebai Din — dan juga kaum keluarga yang sentiasa memberikan 
sokongan di atas penulisan ini khususnya Tn. Hj Ahmad Hussain dan 
Hjh. Latifah Bt. Lebai Din. 


Semoga ALLAH SWT memberikan ganjaran kepada mereka 
yang membaca buku ini dan diharapkan agar para pembaca mendoakan 
kepada penulis agar diberikan ilmu dan amalan yang salih. 


“Adlan bin Abd. Aziz 
Disember 2005 
alitantawi@yahoo.com 


Dalam menyunting skrip ini, saya (Hafiz Firdaus) berterima kasih 
kepada Shaabana bt. Zahir Ahmad dan Norfatihah bt. Omar yang sudi membantu 


untuk membaca pruf dan memberi beberapa cadangan pembaikan. 

20 PERSOALAN ASAS TENTANG HADIS 


Qoalan #1: 


Ada pihak yang mengatakan bahawa kita hanya perlu beramal 
dengan Al Quran dan tidak perlu kepada hadis Nabi SAW. Adakah 
pendapat ini benar? 


Jawapan: 


Pendapat tersebut adalah pendapat dari golongan yang dikenali 
sebagai Anti Hadis. Apa yang benar ialah tiada siapa dapat memisahkan 
hadis daripada Al Quran kerana hadis adalah huraian kepada Al Quran. 
Ini jelas dalam firman ALLAH SWT : 


- 2 > 20, 20 9 £ 
Kl Lal ena ph p 
Maksudnya: Dan kami turunkan kepadamu (Muhammad) Al 


Quran agar kamu menerangkan kepada umat manusia apa yang 
telah diturunkan kepada mereka’. 


Firman ALLAH SWT lagi: 


Surah an Nahl , ayat 44. 

ngali Hani bad Jp ayas al AU Kab Ira akas ya D 


Maksudnya : Dan sesiapa yang taat kepada Rasul, maka 
sesungguhnya dia telah taat kepada ALLAH, dan sesiapa yang 
berpaling, maka KAMI tidak utuskan engkau (wahai Muhammad) 
sebagai penjaga kepada mereka'. 


Seluruh kehidupan Rasulullah SAW adalah huraian kepada Al 
Quran bagi memudahkan umat manusia mengamalkan Islam dalam 
kehidupan mereka. Sepanjang hayat Baginda SAW menjelaskan kepada. 
umat Islam agar mereka faham bagaimanakah mereka ingin memahami 
Al Quran seterusnya beramal dengannya dalam kehidupan seharian. 
Segala huraian ini dipanggil hadis atau sunnah. Menurut seorang 
pensyarah pengajian hadis di Universiti Jordan, Hammam Said: 


Sedangkan daripada sudut sebagai sumber hukum, 
maka Al Quran menghalalkan dan sunnah juga menghalalkan. Al 
Quran mengharamkan dan sunnah juga mengharamkan. ' Al 
Quran menggalakkan dan sunnah juga menggalakkan. Al Quran 
mengharuskan dan sunnah juga mengharuskan. Maka sunnah 
(hadis) adalah sama seperti Al Quran dalam syariat dan 


sumber hukum-hakam?. 


: Surah an Nisaa' ayat 80. 


- Al Tamhid Fi Ulum al Hadith — Hammam Said — muka surat 67 — 


cetakan keempat, tahun 2000 — Dar al Furqan 

Kita tidak akan dapat memahami Al Quran jika kita tidak 
mengambil hadis atau sunnah sebagai panduan. Kata Yusof al 
Garadhawi 

| Sesungguhnya ibadah yang paling utama dan 
kefardhuan harian serta syiar yang besar dalam Islam iaitu 

solat, tidak disebutkan maklumat terperinci mengenainya di 

dalam Al Quran. Tidak disebutkan jumlahnya, waktu-waktunya, 

jumlah rakaatnya, cara mengerjakannya dan huraian tentang 
syarat-syarat dan rukun-rukunnya. Semuanya diketahui dengan 


sunnah”. 


Inilah yang menjadikannya amat penting kerana sebarang 
penambahan yang berlaku pada sumber kedua ini bermakna berlaku 
penambahan pada huraian Al Quran. Maka oleh sebab itu golongan yang 
jahat sejak zaman awal Islam telah berusaha mencipta hadis-hadis palsu 
bertujuan untuk mencemarkan kesucian Islam. Tetapi kita bersyukur 
kerana wujudnya segolongan ulama yang dikenali sebagai ulama hadis 
atau muhaddith yang sentiasa memastikan masyarakat dapat mengenali 


; Salah seorang tokoh ulama Islam yang terkenal pada masa ini. 


Menjawat beberapa jawatan penting antaranya Pengerusi Majlis Fatwa Eropah 
dan Pengerusi Persatuan Ulama Islam Sedunia. Pembaca digalakkan melayari 


laman webnya www.garadawi.net. 


: Madkhal Li Ma'rifati al Islam — Yusof al Qaradhawi — muka surat 299 — 


cetakan pertama tahun 2001 — Muassasah ar Risalah, Beirut. 

hadis-hadis yang sahih dan hadis-hadis yang tidak sahih (dhaif atau 
palsu). 


Hadis-hadis sahih merupakan gambaran sebenar kepada 
kehidupan Rasulullah SAW. Golongan yang tidak mahu mengambil hadis 
sebagai sumber rujukan (Anti Hadis) sebenarnya telah melanggar 
perintah ALLAH di dalam Al Quran sendiri. Maka kita dapat membuat 
kesimpulan bahawa orang-orang yang hanya ingin menggunakan Al 
Quran tanpa panduan hadis adalah golongan yang tidak memahami Al 
Quran. Mereka terpengaruh dengan pemikiran kebanyakan pemikir barat 
yang sentiasa inginkan umat Islam jauh daripada ajaran Islam. Semoga 
— ALLAH melindungi umat Islam daripada terpengaruh dengan pemikiran 
yang merosakkan ini. 


Di antara sumber yang memberi kita maklumat untuk menolak 
tuduhan golongan Anti Hadis ialah: 


- 20 Hujah Anti Hadith Dan Jawapannya oleh Hafiz Firdaus 

Abdullah. (cetakan Jahabersa). Ini adalah buku yang begitu baik 

dalam menjawab tuduhan-tuduhan yang meragui kedudukan 
hadis sebagai sumber hukum. 


- Al Sunnah Wa Makanatuha Fi al Tasyri' oleh Mustofa al Sibaei. 
Buku ini telah pun diterjemahkan ke dalam Bahasa Malaysia. 
Maksud tajuk buku ini ialah “Sunnah dan kedudukannya dalam 
perundangan islam’. Mustofa al Sibaei telah lama berdebat 

“dengan sarjana Barat yang menafikan maklumat-maklumat 
berkaitan hadis. 


- Tulisan tentang anti hadis di dalam www.darulkautsar.com. 

Goalan # 2: 


Adakah hadis boleh diertikar- sebagai sabda Nabi SAW ? 


Jawapan: 


Jika kita ertikan hadis sebagai sabda Nabi SAW, pengertian 
sebegini adalah belum mencukupi. Hadis bermaksud setiap perkara yang 
dikaitkan dengan Rasulullah SAW daripada segi perbuatan, percakapan, 
persetujuan dan sifat-sifat Rasulullah SAW sama ada sifat akhlak atau 
sifat fizikal baginda SAW'. Pembahagian ini dapat diterangkan dengan 
penjelasan berikut: 


1- Hadis berbentuk percakapan ialah segala ucapan Rasulullah 
SAW yang didengari oleh para sahabat? sepanjang hidup 
baginda SAW. Hal ini banyak direkodkan oleh para penulis hadis 
sejak zaman berzaman seperti sabda Nabi SAW : 


| Al Tamhid Fi Ulum al Hadith — Hammam Said — muka surat 11. Takrif 
atau pengertian hadis boleh didapati dalam buku-buku mustolah hadis. 

i Sahabat ialah mereka yang beriman, sempat bertemu dengan Nabi SAW 
dan mati dalam keimanan. Kedudukan mereka berbeza berdasarkan hubungan 
mereka dengan Nabi SAW namun mereka kesemuanya adalah para sahabat yang 


diakui kehebatan masing-masing. 


1907). 

AL JK JA 
Maksudnya : Sesungguhnya setiap amalan itu diukur dengan 
niat! 
Hadis berbentuk perbuatan pula ialah segala tingkah laku Nabi 
SAW yang dilihat oleh para sahabat lalu mereka ceritakan 
kepada para tabiin?. Perbuatan Nabi SAW menjadi panduan dan 
syariat serta menjadi huraian kepada Al Quran. Contohnya ialah 
gerak-geri Nabi SAW ketika Baginda SAW solat. Gerak geri dan 
perbuatan Baginda SAW telah diceritakan dengan panjang lebar 


oleh para sahabat sehingga kita dapat mengetahui dengan jelas 
bagaimanakah cara solat Nabi SAW. 


Hadis berbentuk persetujuan atau istilah arabnya 'tagrir pula 
ialah segala persetujuan Nabi SAW apabila melihat sesuatu 
perbuatan daripada sahabatnya yang tidak bercanggah dengan 
ajaran Islam. Itu juga dikira hadis yang menjadi syariat kepada 
umatnya kerana persetujuan Rasulullah SAW menandakan 
bahawa perkara itu boleh dilakukan. Contohnya ketika Rasulullah 
SAW melihat Khalid bin al Walid memakan daging dhab (sejenis 
biawak yang bersih dan hidup di padang pasir) maka baginda 


Hadis Sahih riwayat al Bukhari (hadis no. 1) dan Muslim (hadis no. 


Tabii ialah istilah yang diberikan kepada seseorang yang sempat 


bertemu dengan para sahabat. Tabiin menunjukkan bilangan ramai. 


18 


SAW membiarkannya sahaja walaupun baginda SAW tidak 
memakannya kerana tidak biasa”. 


Hadis-hadis dalam kategori sifat pula terbahagi kepada dua iaitu 
hadis-hadis yang menceritakan sifat-sifat fizikal (warna kulit, 
rambut, bentuk tapak tangan dan sebagainya) dan juga hadis- 
hadis yang menceritakan sifat-sifat akhlak baginda SAW 
(pemurah, bergurau dengan sahabatnya, penyabar dan 
sebagainya) seperti yang dapat kita lihat di dalam buku al 
Syamaail al Muhammadiyyah? karya al Tirmizi (279H). Buku ini 


telah diterjemahkan ke bahasa Indonesia dengan tajuk Tarjamah 


Hadits Mengenai PRIBADI DAN BUDI PEKERTI RASULULLAH 
SAW. Buku ini dialih bahasa oleh Drs. M. Tarsyi Hawi, cetakan 
kesepuluh tahun 2003 (cetakan CV PENERBIT, Bandung). 


Hadis sahih riwayat al Bukhari (hadis no. 5391). 


Buku ini merupakan buku yang mengumpulkan sifat-sifat Nabi SAW 


bermula dari sifat tubuh badan dan diakhiri dengan bab melihat Rasulullah SAW 
di dalam mimpi. Di dalamnya terdapat 397 buah hadis. Ia pernah dihuraikan dan 
dikaji oleh para ulama kerana di dalamnya terdapat hadis-hadis yang sahih dan 
yang dhaif. Di antara yang pernah mengkaji kesahihan hadis-hadisnya ialah al 


Albani, Mahir Yasin Fahl di bawah seliaan Basyar Awwad Ma'ruf dan lain-lain 

Goalan # 9: 


Perkataan ‘Sanad’ dan ‘Matan’ sering disebut apabila orang 
bercakap tentang hadis. Apakah maksud dua perkataan ini? 


Jawapan: 


Hadis mempunyai dua bahagian iaitu SANAD dan MATAN. 
Kedua-duanya akan dikaji oleh para ulama hadis bagi menentukan 
kesahihan sesuatu hadis. Sanad ialah salasilah periwayat-periwayat bagi 
sesebuah hadis bermula daripada penulis atau pengumpul hadis tersebut 
sehinggalah kepada matannya iaitu hadis tersebut. Maka sanad adalah 
penghubung di antara kita dengan sesebuah matan. Di bawah 
ditunjukkan contoh: 


al Bukhari (256H) > a > b > c > Saidina Umar Ibn al Khattab 
=> Rasulullah SAW (hadis) 


Maka sanad bermula daripada diri al Bukhari itu sendiri 
sehinggalah kepada Umar Ibn ai Khattab. 


Kepentingan Sanad Dalam Iimu-limu Islam Khususnya Hadie 


Sanad adalah keistimewaan umat akhir zaman yang dipimpin 
oleh nabi terakhir iaitu Nabi Muhammad SAW. Para ulama Islam sejak 


| Buku al Manhaj al Sahih Fi al Hukmi 'Ala al Hadith al Nabawiy al 
Sharif — Adil Mursyid — muka surat 14-16 — cetakan Dar al Basyir. 

zaman tabiin telah menegaskan kepentingan sanad dalam ilmu-ilmu 
Islam khususnya ilmu hadis. 

Menurut Sufyan al Thauri (161H): Sanad itu senjata mukmin. 
Jika seseorang tidak memiliki senjata, maka dengan apakah dia ingin 


berperang? Maksud Sufyan, untuk membuktikan bahawa hadis yang 


dikatakan itu benar, maka buktinya dan hujahnya (senjatanya) ialah 


sanad. 


Menurut Sufyan bin Uyainah(198H) pula: 


Suatu hari al Zuhri (125H) telah membacakan satu 
hadis, maka aku berkata kepadanya, Berilah aku hadis itu 
tanpa sanadnya. Kata al Zuhri: Adakah engkau ingin memanjat 
ke bumbung tanpa menggunakan tangga? 

Ulama Islam pada zaman kegemilangan Islam menggunakan 
sanad bukan hanya pada ilmu hadis, tetapi juga dalam bidang-bidang 
yang lain. Ilmu-ilmu itu adalah seperti tafsir, figh, sejarah, bahasa, sastera 


bahkan kisah-kisah lucu dan menarik juga diriwayatkan menggunakan 


sanad. 


Coalan # 4: 


Apakah kelebihan bagi mereka yang mempelajari hadis dan ilmu- 
ilmu berkaitan dengannya? 


Jawapan: 


Ya, memang terdapat beberapa kelebihan, di antaranya: 
Pertama: 


Rasulullah SAW telah mendoakan secara khusus kepada mereka 
yang mempelajari hadis baginda SAW dengan sabdanya: 


w 


ak Haid sas Ea pala Nah AAN Pa 
Maksudnya: Semoga ALLAH memberikan cahaya kepada 


seseorang yang mendengar hadis daripadaku lalu menghafaznya 
sehingga dia menyampaikannya kepada orang lain’. 


Kedua: 


al Syafie pernah menyebut: 


i Hadis Sahih riwayat Abu Daud (3660) dan imam-imam lain dengan 


lafaz yang sedikit berbeza. 

Kamu semua hendaklah mendampingi orang-orang yang 
mempelajari hadis. Sesungguhnya mereka ialah orang yang 


paling tepat amalannya dalam kalangan manusia’. 


Ketiga: 
Menurut salah seorang pengkaji hadis pada masa ini, Abd. 
Salam Allush: 
Tidak ada ilmu yang lebih bermanfaat - selain 
berkaitan Al Quran - daripada mempelajari hadis. 


Sesungguhnya di dalam hadis itu terdapat tauhid, asas- 
asasnya, sifat-sifat ALLAH dan jenis-jenisnya, nama-nama 
ALLAH dan maknanya, jawapan terhadap dakwaan para mulhid 
(atheis), kisah-kisah umat terdahulu, cerita orang-orang 
zuhud, peringatan daripada para Nabi terdahulu, mukjizat bagi 
ahli bahasa, sumber bagi ahli figh, peristiwa-peristiwa dan 
peperangan Baginda, hukum-hakam yang Baginda SAW 
putuskan, maklumat tentang isteri-isterinya, anak-anaknya, 
keluarganya dan para sahabatnya, kisah hidup mereka (para 


sahabat), kelebihan-kelebihan mereka, umur mereka, 


Al Adab al Syar'iyyah — Ibn Muflih — jilid 1 — muka surat 231 — cetakan 
kedua 1996 — Muassasah al Risalah, Lubnan. 

keturunan mereka, keadaan serta kata-kata mereka, mazhab 


dan fatwa-fatwa mereka’. 


Keempat: 


Mempelajari serba sedikit tentang ilmu pengkajian hadis dapat 
membantu seseorang untuk membezakan di antara hadis-hadis yang 
sahih daripada yang palsu. 


Kelima: 
Menurut Mohd Asri B. Zainul Abidin: 


Mengetahui sedikit sebanyak disiplin ilmu hadith 
membantu kita mendekati dan memahami hadith. Orang awam 
juga sangat penting mendekati ilmu ini. Sesetengah golongan 
yang menyandarkan diri kepada agama kadang-kadang tidak 
bertanggungjawab terhadap hadith-hadith Nabi SAW. 
Kadangkala mereka membaca hadith yang palsu, atau membuat 
huraian yang salah terhadap hadith. Orang awam yang tidak 
mempunyai asas-asas pengetahuan dalam ilmu hadith akan 


mudah percaya dan terpedaya. Jika mereka dibekalkan dengan 


i llm Zawaaid al Hadith — Abd. Salam Allush — muka surat 13 — cetakan 
1995 — Dar Ibn Hazm, Lubnan. 

ilmu hadith ini, mereka mungkin akan berfikir semula atas 
sesuatu perkara berkaitan hadith yang dinyatakan, atau 


mungkin boleh menyoal kembali kenyataan yang dibuat’. 


Keenam: 


Mempelajari hadis akan menjadikan kita memahami bagaimana 
Al Guran ingin diterapkan dan diamalkan di dalam kehidupan. Seluruh 
kehidupan Rasulullah SAW adalah merupakan terjemahan serta huraian 
kepada isi kandungan Al Quran. Oleh itu mereka yang ingin menjadikan 
diri mereka sebagai golongan yang mempraktikkan isi Al Quran 
hendaklah mempelajari dan mengamalkan hadis-hadis Rasulullah SAW. 
Isteri Rasulullah SAW, Aisyah pernah berkata: 


7- 2o 2 č 2 9 Lagi 2? P NENG b I 
JAN OS Lag ale ali (ks ali a a Ob 
Maksudnya: Sesungguhnya akhlak Nabi ALLAH SAW adalah 


Al Ouran?. 


' Pendahuluan buku Selangkah Ke Arah Mengenal Al-Sunnah terbitan 


Karya Bestari. Buku ini adalah panduan ringkas yang amat baik berkenaan asas- 
asas yang perlu diketahui tentang ilmu hadis. 


3 


j Hadis sahih riwayat Muslim (hadis no. 1773). 

Ketujuh: 


Dengan mempelajari hadis, kita akan dapat mengetahui 
bagaimanakah Rasulullah SAW beribadah lalu kita dapat mencontohi 
Baginda SAW. Kita yakin bahawa ibadah yang dilakukan Baginda SAW 
itulah yang terbaik dan berpeluang untuk diterima di sisi ALLAH. 

Goalan # 5: 


Bila dan bagaimanakah hadis dibukukan? 


Jawapan: 


Hadis dibukukan sejak Rasulullah SAW masih hidup. 
Memandangkan hadis-hadis sahih ini adalah sumber hukum kedua 
selepas Al Quran, pemeliharaan hadis amat diberikan perhatian oleh para 
sahabat Nabi SAW. Mereka menghafaznya dengan menggunakan 
ingatan mereka yang kuat. Bagi sesetengah sahabat pula mereka 
menulisnya di dalam catatan untuk membantu ingatan mereka. 


Pada awalnya mereka dilarang untuk menulis perkara selain Al 
Ouran seperti yang terdapat di dalam sebuah hadis sahih, maksudnya: 
“Jangan tulis daripadaku selain Al Quran. Sesiapa yang menulis 
selain Al Quran, maka hendaklah dia memadamnya”'. Tetapi 
larangan itu hanya bersifat sementara dan Rasulullah SAW sendiri 
selepas itu telah memberikan kebenaran | kepada para sahabat untuk 
menulis hadis”. 


Apabila tiba zaman para tabiin, mereka juga mewarisi sikap ini 
daripada para sahabat Nabi SAW. Ada di antara mereka yang 
menghafaznya dan ada di antara mereka yang menulisnya bagi 


i Hadis sahih riwayat Muslim (7701). 


i Buku al Manhaj al Sahih Fi al Hukmi “Ala al Hadith al Nabawiy al 
Sharif — Adil Mursyid — muka surat 14-16 — cetakan Dar al Basyir. 

membantu hafazan mereka. Mereka sentiasa mengikuti kelas-kelas 
pengajian yang diadakan oleh para sahabat dan mereka akan mencatat 
apa sahaja yang disampaikan oleh para sahabat. 


Begitulah keadaannya sehingga tiba zaman pemerintahan 
khalifah Islam yang terkenal iaitu Umar Ibn Abd. Aziz (101H) di sekitar 
seratus tahun pertama hijrah. Umar telah mengarahkan supaya hadis- 
hadis Nabi SAW dikumpulkan secara rasmi dan tersusun supaya tidak 
hilang daripada pengetahuan orang ramai. Beliau telah memerintahkan 
dua orang ulama yang terkenal untuk menjalankan proses pembukuan 
rasmi hadis-hadis ini. Mereka ialah : Abu Bakr Ibn Amru Ibn Hazm (120H) 
dan Ibn Shihab al Zuhri”. 


Keperihatinan Umar telah mencetuskan satu semangat baru di 
kalangan para ulama untuk turut sama mengumpulkan hadis secara 
rasmi dan tersusun. Di antara ulama hadis yang menyahut seruan Umar 
Ibn Abd. Aziz di zaman itu ialah: 


- Ibn Juraij ( 150H) di Mekah 
- Al Auzaa'i ( 156H) di Syam 


- Sufyan al Thauri di Kufah 


i Lihatlah keprihatinan Umar Bin Abdul Aziz dalam memikirkan masa 


depan umat Islam berkaitan soal ilmu-ilmu Islam terutamanya hadis. Sikap ini 
perlu ada dalam diri kita agar kita dapat melakukan sesuatu untuk memelihara 
kesucian ilmu-ilmu Islam untuk generasi akan datang. 


3 


i Perintah Umar Bin Abd. Aziz ini ada diriwayatkan oleh al Bukhari di 
dalam Sahih al Bukhari (bab 34 — bab 'Kaifa Yuqbadhu al Ilmu’ bermaksud 


‘bagaimana ilmu diambil atau hilang’). 

Muhammad Ibn Ishak (151H) dan Abdullah Ibn al 
Mubarak (181H) di Khurasan 


Malik Ibn Anas (179H) di Madinah 


Amalan ini berterusan pada awal kurun ke 3 hijrah dan di antara 


mereka yang membukukan hadis ialah Imam-imam yang dikenali buku- 


buku mereka dengan nama al Kutub as Sittah (6 buku): 


1. 


2. 


5. 
6. 


Muhammad Ibn Ismail al Bukhari (256H) 
Muslim Ibn al Hajjaj (261H) 

Muhammad Ibn Yazid ( Ibn Majah) (273H) 
Sulaiman Ibn al Asy'ath (Abu Daud) (275H) 
Muhammad Ibn Isa (al Tirmizi) (279H) 


Ahmad Ibn Syuaib (al Nasaai) (303H) 


Sejak zaman itu hinggalah ke hari ini, penulisan dalam bidang 


hadis melalui pelbagai peringkat yang melibatkan bermacam-macam 


bentuk penulisan. Hadis-hadis yang telah dikumpulkan itu telah dikaji dan 


dinilai oleh para ulama. Sejak itu banyak buku telah dihasilkan yang 


dapat kita baca hingga ke hari ini. 


Mungkin ada yang menyangka bahawa penulisan hadis bermula 


lewat iaitu beberapa ratus tahun selepas Rasulullah SAW wafat. Ini 


adalah pendapat yang tidak tepat. Penulisan dan pengumpulan hadis 


telah bermula sejak Rasulullah SAW masih hidup. Bentuk penulisan dan 


pengumpulan ini telah berkembang dan menjadi lebih tersusun seiring 


dengan perkembangan zaman. 

Goalan # 6: 


Ada sesetengah orang menyebut ‘hadis sahih’ atau ‘hadis dhaif. 


Bagaimanakah hadis dikategorikan oleh ulama? 


Jawapan: 


Dalam memastikan sama ada sesuatu hadis itu benar-benar 


datang daripada Rasulullah SAW atau tidak, para ulama telah 
'membahagikan kedudukan hadis kepada beberapa bahagian. 


Pembahagiannya adalah seperti berikut: 


Ta 


Hadis Sahih: Hadis yang diyakini bahawa ia benar-benar 
bersumberkan. daripada Rasulullah SAW mengikut pengkajian 
para ulama hadis. Untuk mencapai tahap Sahih, sesuatu hadis 
perlu melengkapi 3 syarat utama iaitu: sanadnya bersambung 
(periwayatnya bertemu dengan periwayat yang sebelumnya), 
periwayat-periwayatnya daripada kalangan mereka yang 
dipercayai dan tidak ada kecacatan lain yang tersembunyi dan 
diketahui oleh para pengkaji." 


Hadis Hasan: Hadis yang juga diyakini bahawa ia benar-benar 
bersumberkan daripada Rasulullah SAW tetapi kedudukannya 
tidak setinggi hadis sahih. Hadis hasan berbeza dengan hadis 
sahih dari segi ketelitian para periwayatnya. Walaupun hadis ; 


Tiga syarat ini adalah secara umum dan ada perinciannya yang boleh 


dirujuk dalam buku-buku ilmu hadis. 

hasan tidak sama kedudukannya dengan hadis sahih, hadis 
hasan tetap menjadi hujah dan dalil dalam islam. 


Hadis Dhaif: Hadis yang tidak melengkapi syarat-syarat hadis 
sahih lalu menjadikannya tidak dapat dipastikan sama ada hadis 
ini benar-benar datang dari Nabi SAW atau tidak. Hadis dhaif 
tidak dijadikan sumber dalam menentukan hukum-hakam dan 
agidah. Terdapat pendapat sebahagian ulama yang menyatakan 
boleh beramal dengan hadis dhaif berkaitan fadhilat amalan 
tetapi dengan syarat-syarat tertentu. Terdapat juga sebahagian 
ulama lain yang menyatakan bahawa hanya hadis sahih dan 
hasan yang boleh diamalkan. —— 


Sangat Dhaif (Dhaif Jiddan) Hadis yang lebih rendah 
kedudukannya daripada hadis dhaif berdasarkan kecacatan yang 
ada pada sanad atau matan. Kecacatan ini ditentukan oleh 


pengkajian para ulama. Hadis dhaif jiddan tidak boleh dijadikan 


hujah serta tidak boleh diamalkan. Inilah pendapat yang 


disepakati oleh para ulama hadis. 


Hadis Palsu (Maudhu?): Hadis yang telah dibuktikan bahawa ia 
bukan bersumberkan daripada Nabi SAW. Hadis palsu 
sememangnya bukan hadis. Kita tidak melihat kepada maksud 
hadis palsu tersebut sama ada baik atau tidak tetapi kita melihat 
pada dosa menyatakan sesuatu itu sebagai hadis sedangkan ia 
bukan hadis. Sabda Nabi SAW : 


3, 0 3 Pa Ba E DG. IN 
JUN ya odaia | gald kanin le GIS ya 
Lihat soalan kelima belas dalam buku ini. 

Maksudnya: Sesiapa yang berbohong menggunakan namaku 
maka dia telah menempah tempatnya di dalam neraka '. 


Sikap yang terbaik patut kita ambil ialah mengutamakan hadis- 
hadis sahih dan hasan dalam persoalan hukum-hakam dan sebagainya. 
Kita juga dilarang menggunakan hadis palsu dalam erti kata menyebut 
bahawa hadis tersebut daripada Rasulullah SAW kerana ini merupakan 
kesalahan yang besar. Persoalan tentang penggunaan hadis dhaif akan 


dijawab dalam soalan nombor lima belas dalam buku ini. 


Satu perkara yang perlu ditegaskan ialah, persoalan 
pembahagian hadis kepada sahih, hasan, dhaif dan palsu adalah 
persoalan yang ilmiah. Setiap hadis dikaji dan dinilai oleh para ulama 
sejak zaman berzaman menggunakan kaedah-kaedah hadis yang 
dikenali sebagai Ilmu Mustolah al Hadith. Pembahagian hadis sebegini 
bukanlah satu kerja yang bersifat suka-suka atau tidak berasas. 


i Hadis Sahih riwayat Al Bukhari (hadis no. 1291) dan Muslim ( hadis 
no. 4). 

Qoalan # 7: 


Adakah ilmu pengkajian hadis ini berdasarkan kajian ilmiah atau 
sekadar mengikut pendapat ulama hadis semata-mata? 


Jawapan: 


Mungkin ada di kalangan kita yang menyangka bahawa 
pengelasan hadis adalah usaha yang tidak mempunyai kaedah tetap. 
Ada juga yang menyangka bahawa pengkajian ini adalah berdasarkan 
imu kasyaf yang bersifat ghaib dan tidak dapat dipelajari secara 
sistematik. Pengkajian hadis secara kasyaf ini dipopularkan oleh mereka 
yang terpengaruh dengan fahaman sufi yang melampau. Fahaman ini 
mengatakan bahawa segolongan tokoh sufi dapat mengenal pasti hadis- 
hadis yang sahih dan dhaif melalui mimpi atau ilham. Fahaman ini adalah 
salah dan ditolak oleh para pengkaji hadis sejak dahulu hingga kini. 


Ilmu pengkajian hadis ini adalah ilmu pengkajian yang diiktiraf 
oleh mereka yang pernah mengetahui dan meneliti sejarah 
perkembangannya. Hal ini diakui oleh orang-orang Islam dan orang- 
orang bukan Islam. Seorang penulis barat bernama Bernard Lewis telah 
berkata dalam bukunya Islam In History' yang bermaksud: 


Kata-kata ini diambil dari buku Bahan Berdakwah Untuk Remaja 
Moden karya Danial Zainal Abidin - muka surat 39 - cetakan 2003, PTS 
Publication & Distributors. Danial banyak mengarang buku-buku yang 


bermanfaat untuk dijadikan bekalan dakwah pada zaman ini. 

Sejak awal-awal lagi tokoh-tokoh Islam menyedari 
bahaya penyaksian palsu dan sumber yang tidak kukuh bagi 
agama. Justeru mereka membina satu kaedah serta 
pendekatan yang begitu mendalam untuk menapis serta 
menganalisis sesuatu riwayat. Sistem ilmu ini begitu canggih 
dan professional dan tidak dapat ditandingi sejak dari dahulu 


hinggalah ke zaman kontemporari ini. 


Pengkajian hadis tidak terhad kepada teori-teori 
pengkajian semata-mata tetapi ia melibatkan pengalaman 
dalam mempraktikkan segala teori tersebut dalam kajian 


sebenar. 


Untuk mendapat gambaran lebih lanjut tentang kaedah 


pengkajian hadis, bolehlah merujuk kepada buku Selangkah Ke Arah 


Mengenal Al Sunnah yang dikarang oleh Mohd. Asri B. Zainul Abidin. 

Qoalan # €: 


Apakah buku-buku yang patut dirujuk untuk mengenal hadis- 


hadis sahih? 


Jawapan: 


Berikut adalah beberapa rujukan yang saya cadangkan: 


Bagi yang mampu membaca tulisan di dalam Bahasa Arab, saya 
mencadangkan supaya mereka membaca buku Sahih al Huffaz 
karya Awwad al Khalaf. Buku ini mengumpulkan hadis-hadis 
yang diriwayatkan secara bersama oleh enam orang imam hadis 
yang terkemuka iaitu al Bukhari, Muslim, al Nasaai, al Tirmizi, 
Abu Daud dan Ibnu Majah. Jumlahnya ialah 408 hadis. 


Membaca buku al Lulu' wa al Marjan Fi Ma Ittafaqa 'Alaihi al 
Syaikhan yang mengumpulkan hadis-hadis yang diriwayatkan 
oleh al Bukhari dan Muslim. Ia disusun oleh Muhammad Fuad bin 
Abd. Baqi. Buku ini mengandungi hadis-hadis yang sama dari 
segi maksud dan lafaz yang diriwayatkan oleh kedua-dua imam 
ini melalui sahabat yang sama. Hadis ini adalah kategori hadis 
sahih yang paling tinggi kedudukannya di sisi ulama hadis. 
Jumlahnya ialah 1096 hadis. Buku ini ada dijual di dalam bahasa 
arab (1 jilid) dan juga dijual dalam bentuk terjemahan dalam: 
bahasa Indonesia (3 jilid). Kita bolehlah mengasingkan hadis- 
hadis yang telah dibaca dalam langkah pertama tadi. 

3- Membaca buku Mukhtasor Sahih al Bukhari atau ringkasan Sahih 
al Bukhari karya al Zubaidi. Buku ini ada dijual dalam bahasa 
arab (1 jilid) dan telah diterjemahkan ke dalam bahasa 
Indonesia. Tumpukan kepada hadis-hadis yang hanya 
diriwayatkan oleh al Bukhari iaitu yang tidak ada dalam buku- 
buku di atas tadi. 


4- Membaca buku Mukhtasor Sahih Muslim atau ringkasan Sahih 
Muslim karya Abd Azim al Munziri (656H). la ada dijual di dalam 
bahasa arab (1 jilid) dan telah diterjemahkan ke dalam bahasa 
Indonesia (1 jilid). Tumpukan kepada hadis-hadis yang hanya 
diriwayatkan oleh Muslim iaitu yang tidak ada di dalam buku-buku 
di atas tadi. 


Banyak faedah dan manfaat yang akan kita dapati jika membaca 
hadis-hadis Nabi SAW. Apa yang penting, kita tidak terburu-buru 
menghabiskannya kerana itu biasanya menjadikan kita akan berhenti 
daripada membacanya. Terburu-buru juga mungkin menjadikan kita 
kurang mengingati. hadis-hadis yang pernah dibaca. Mohonlah 
pertolongan ALLAH berserta usaha yang terbaik. 


Kita mestilah menumpukan perhatian utama ke arah mengkaji 
dan mengamalkan hadis-hadis sahih yang terdapat dalam dua buah buku 
yang terkenal iaitu Sahih al Bukhari dan Sahih Muslim. Kedua-dua buah 
buku ini telah diiktiraf sebagai yang terbaik dalam mengumpulkan hadis- 
hadis sahih. Kedua-dua buah buku ini sepatutnya menjadi rujukan bagi 
semua masyarakat sama ada golongan agama atau masyarakat awam. 
Saya menasihati diri saya dan para pembaca untuk membaca kedua-dua 
buku ini. Kita juga mestilah membaca huraian para ulama tentang 
maksud hadis Sahih al Bukhari dan Sahih Muslim dalam buku-buku 


36 


seperti Fathu al Bari (huraian Sahih al Bukhari) karya Ibnu Hajar al 
Asgalani (852H) dan al Minhaj (huraian Sahih Muslim, juga dikenali 
sebagai Syarh Sahih Muslim) karya al Nawawi (676H). 

Qoalan # 9: 


Seringkali orang menyebut 4 buku ‘Sunan’ iaitu Sunan al Tirmizi, 
Sunan Abu Daud, Sunan al Nasaai dan Sunan Ibn Majah. Apakah 
kesemua hadis di dalam buku-buku ini adalah sahih? 


Jawapan: 


Tidak semua hadis yang terdapat dalam empat buku 'Sunan' 
yang terkenal (Sunan al Tirmizi', Sunan al Nasaai, Sunan Abu Daud dan 
Sunan Ibn Majah) adalah sahih di sisi pengkaji hadis. Apa yang tepat 
menurut pengkajian hadis ialah di dalam keempat-empat buku ini 
terdapat hadis-hadis yang sahih, hasan, dhaif dan palsu. Hal ini dapat 
dikenal pasti dengan merujuk kepada kajian dan ulasan ulama-ulama 
hadis yang terkenal. 


Ada yang merasakan bahawa dengan adanya sesuatu hadis 
dalam salah satu dari empat buku tadi maka ini menandakan bahawa 
hadis itu sahih. Perkara ini adalah sangkaan semata-mata. Jika kita 
membaca buku Sunan al Tirmizi atau nama lainnya al Jami' al Kabir, kita 
akan mendapati bahawa al Tirmizi tidak bertujuan untuk mengumpulkan 


i Menurut sesetengah pengkaji seperti Basyar Awwad Ma'ruf, nama 


sebenar Sunan al Tirmizi ialah al Jami’ al Kabir. Namun ia popular dengan nama 
Sunan al Tirmizi sedangkan ia bukan nama sebenar buku itu. Perlu juga 
diingatkan bahawa menamakan buku ini sebagai Sahih al Tirmizi adalah kurang 


tepat. 

hadis-hadis sahih dan hasan sahaja. Malah beliau ada menyebut 
beberapa hadis yang beliau sendiri nyatakan sebagai hadis dhaif. 
Kadangkala beliau menukilkan kata-kata gurunya iaitu al Bukhari dalam 
mengkritik dan mendhaifkan beberapa hadis. 


Sebagai contoh, terdapat sebuah hadis yang diriwayatkan oleh al 
Tirmizi di dalam bukunya al Jami' al Kabir atau Sunan al Tirmizi yang 
menceritakan amaran Nabi SAW bahawa orang yang mampu tetapi tidak 
menunaikan haji, maka dia berkemungkinan mati sebagai Yahudi atau 
Kristian. Selepas al Tirmizi menyebutkan hadis ini berserta sanadnya, 


beliau berkata: “Di dalam sanadnya ada kecacatan dan Hilal Ibn 
Abdullah adalah tidak dikenali (majhul) dan al Harith didhaifkan dalam | 


bidang hadis". Kedua-dua mereka adalah periwayat hadis tersebut 7 


Kecacatan ini menjadikan hadis tersebut dhaif. 


Begitu juga bagi yang membaca Sunan Abu Daud akan 
mendapati bahawa terdapat hadis-hadis yang ada di dalam buku itu 
dikritik oleh Abu Daud sendiri. Hal ini dapat dilihat pada hadis yang 
berbunyi “Letakkanlah manusia itu pada kedudukan masing- 
masing”. Maksud hadis tersebut ialah berkomunikasilah dengan 


manusia sekadar kemampuan mereka. Setelah mengemukakan hadis 


tersebut Abu Daud berkata: "Maimun (salah seorang periwayat hadis 


tersebut) tidak bertemu dengan Aisyah (isteri Nabi SAW)”. Ini 


bermakna Abu Daud mengkritik hadis tersebut dengan satu kecacatan 


Hadis ini berserta huraian al Tirmizi boleh dilihat dalam al Jami" al 


Kabir (hadis nombor 812). 


7 


£ Sunan Abu Daud ( hadis nombor 4842). 

iaitu sanadnya terputus di antara Maimun Ibn Abi Syabib dan Aisyah. 
Sanad yang terputus adalah antara penyebab sesuatu hadis menjadi 
dhaif. 


Sekiranya para pembaca membaca dengan lebih luas, pasti akan 
bertemu dengan buku-buku ini yang dicetak bersama kajian dan 
semakan atau yang lebih dikenali dengan istilah tahgig. Istilah tahgig 
membawa maksud kajian semula terhadap teks sesuatu buku hadis dan 
juga pengkajian terhadap kesahihan hadis-hadis di dalam buku itu. 
Proses tahgig telah membuktikan bahawa terdapat hadis-hadis yang 
tidak sahih di dalam keempat-empat buku sunan. 


Sebagai contoh, buku Sunan al Tirmizi telah dikaji oleh beberapa 
orang ulama hadis. Bagi mereka yang membaca buku Sunan al Tirmizi, 
mereka akan mendapati bahawa al Tirmizi sentiasa memberikan 
pendapatnya di hujung setiap hadis yang ada di dalam bukunya sama 
ada sahih atau tidak. Pendapat al Tirmizi ini menjadi perbincangan di 
kalangan ulama hadis sejak dahulu hingga kini. Di antara ulama hadis 
zaman ini yang melakukan proses tahqiq terhadap buku Sunan al Tirmizi 
ialah Ahmad Syakir', Muhammad Nasiruddin al Albani”, Basyar Awwad 


Tahgig Ahmad Syakir telah dicetak dalam 4 jilid. 2 jilid yang pertama 
memuatkan hasil kajian beliau manakala 2 jilid yang terakhir dicetak selepas 
kematian beliau tanpa sebarang kajian. 


3 


Kajian al Albani telah dicetak dalam 2 bentuk iaitu Sahih Sunan al 
Tirmizi dan Dhaif Sunan al Tirmizi. Pengasingan ini telah banyak membantu 


untuk mendapat maklumat tentang kesahihan sesuatu hadis dengan lebih cepat. 

Ma'ruf! dan lain-lain lagi. Selepas buku ini dicetak bersama dengan 
tahgig yang telah dibuat oleh mereka, terdapat beberapa pembetulan 
yang mereka lakukan terhadap pendapat dan pandangan al Tirmizi. 
Beberapa pembetulan dari al Albani, Ahmad Syakir, Basyar Awwad dan 
selain mereka memberi maksud bahawa apa yang dihasilkan oleh al 
Tirmizi (hukum dan kedudukan hadis) adalah ijtihad yang dilakukan oleh 
mana-mana ulama hadis berdasarkan ilmu Mustolah al Hadith. Sekiranya 
ijtihad beliau atau sesiapa sahaja menepati kaedah Mustolah al Hadith, 
maka ijtihad tersebut diterima dan jika tidak, maka ijtihad ini boleh ditolak 
kerana kaedah-kaedah pengkajian hadis dalam bidang Mustolah al 
Hadith adalah piawaian yang ditetapkan untuk menilai sesuatu hadis. 


Dengan ini kita dapati anggapan bahawa semua hadis yang 
diriwayatkan oleh al Tirmizi, Abu Daud, Ibnu Majah dan al Nasaai adalah 
sahih merupakan anggapan yang tidak tepat. Hanya hadis-hadis dari 
Sahih al Bukhari dan Sahih Muslim sahaja yang memiliki kekuatan untuk 
diiktiraf sebagai hadis yang sahih atau hasan. 


Kajian ilmiah telah membuktikan bahawa bukan hanya hadis- 
hadis dhaif yang telah ditemui dalam kitab-kitab sunan malah terdapat 
juga hadis-hadis palsu yang telah ditemui dalam Sunan al Tirmizi, Sunan 
Abu Daud dan Sunan Ibn Majah. Ketiga-tiga buku ini telah dikaji sejak 
zaman berzaman dan para pengkaji telah menemui hadis-hadis yang 
boleh dikategorikan sebagai palsu dalam buku-buku tersebut. Namun 
begitu, Sunan al Nasaai telah dibuktikan bersih daripada hadis-hadis 
palsu. Untuk mengetahui dengan lebih lanjut serta melihat sendiri contoh- 


| Kajian beliau telah dicetak dalam 6 jilid. Beliau membuat beberapa 


pembetulan terhadap kajian Ahmad Syakir, al Albani dan ulama hadis lain. 

contoh hadis palsu dalam kitab-kitab sunan, para pembaca dinasihatkan 
supaya membeli sebuah buku kecil yang berjudul Hadis-Hadis Palsu 
Dalam Kitab 4 Sunan yang merupakan karya terjemahan daripada buku 
asal yang dikarang oleh Muhammad Syauman al Ramli. Buku ini telah 
diterjemahkan oleh Ali al Bawazeer dan dicetak oleh Pustaka al Sunnah, 
Indonesia. Beliau mengumpulkan hadis-hadis yang hasil kajian 
Muhammad Nasiruddin al Albani. 

Qoalan #10: 


Bagaimana darjat hadis dalam buku-buku selain Kutub al Sittah? 


Jawapan: 


Begitu juga buku-buku hadis selain Sahih al Bukhari, Sahih 
Muslim dan buku-buku sunan, maka hadis-hadisnya tidak semuanya 
sahih. Untuk mengetahui kesahihan sesuatu hadis, kita memerlukan 
penyelidikan. Contohnya buku a/ Musnad karya Ahmad bin Hanbal‘ yang 
mengandungi hampir 28,000 hadis, buku al Mustadrak? karya al Hakim 


! Buku ini pernah dikaji oleh Ahmad Syakir namun tidak berjaya 


menghabiskannya. Pada tahun 2001, Muassasah al Risalah atau al Risalah 
Publishers telah mencetaknya dengan lengkap setelah selesai dikaji semua 
hadisnya oleh Syuaib al Arnaouth dan rakan-rakannya di unit penyelidikan 
syarikat tersebut. Setiap hadis dikaji dan diberikan kedudukan sama ada sahih 
atau tidak. www.saaid.net telah memuatkan edisi ringkas kajian tersebut untuk 
dimuat turun oleh pengguna internet. 


1 


~ Buku ini memuatkan hadis-hadis sahih, dhaif dan palsu. Oleh itu, 
menjadi satu kesalahan apabila sesetengah ulama menamakannya sebagai Sahih 
al Hakim sama seperti Sahih al Bukhari dan sebagainya. Ini kerana Al Hakim 
terlalu mudah menyatakan sesuatu hadis itu sahih sedangkan terdapat kecacatan 
di dalamnya. Antara yang telah menyemak kembali buku ini ialah al Zahabi. 


Semakan al Zahabi juga perlu dikaji kerana ia juga dikatakan tidak 100% tepat. 


43 


(405H), buku-buku al Mujam al Kabir', al Awsath dan al Saghir karya al 
Thabarani (360H), Sahih Ibn Khuzaimah (311H), Sahih Ibn Hibban? serta 
buku-buku hadis lain yang dikumpulkan oleh ulama-ulama hadis seperti 
al Darimi (250H), Ibnu al Sunni (364H)', al Baihaqi (458H), al Bazzar 
(292H), Abu Ya'la (307H) dan lain-lain lagi. Kesemua buku ini telah 
dicetak dan kebanyakannya dicetak bersama semakan dan kajian oleh 
pengkaji-pengkaji hadis. Maka tanggungjawab kita ialah melihat hasil 
kajian mereka untuk mengenal pasti hadis-hadis yang nyata datangnya 
dari Nabi SAW dan juga yang diragui kebenarannya dari baginda SAW. 
Bukan sekadar menyebut.... “hadis riwayat al Baihaqi’, “hadis ini ada 
dalam buku al Musnad” dan sebagainya. Itu tidak mencukupi untuk 
memastikan hadis tersebut sahih. 


; Setakat pengetahuan penulis, buku ini telah dicetak dan disemak hadis- 


hadisnya oleh Hamdi Abd. Majid al Salafi yang merupakan pengkaji hadis 
terkemuka zaman ini berketurunan Kurdish dari Irag. 


3 


: Antara cetakan yang lengkap membicarakan kedudukan hadis-hadis 
Sahih Ibn Hibban ialah cetakan Muassasah al Risalah yang dikaji oleh Syuaib al 
Arnaouth. 


: Buku ini telah dicetak dengan pelbagai cetakan. Antara cetakan yang 


baik ialah cetakan bersama kajian Husain al Asad al Darani. 


: Buku Ibnu al Sunni yang terkenal ialah Amal al Yaum wa al Lailah. 


Buku ini telah dicetak dan disemak oleh beberapa orang pengkaji hadis terkini. 


: Al Musnad karya Abu Ya'la telah dicetak dengan kajian yang dibuat 


oleh Husain al Asad al Darani yang merupakan salah seorang pengkaji hadis 


zaman ini. 

Coalan #11: 


Apakah kepentingan kita mengetahui sama ada sesuatu hadis itu 
sahih atau tidak? 


Jawapan: 


Mengetahui kesahihan sesuatu hadis adalah penting. Ia bukan 
sahaja penting, malah ia merupakan kewajipan yang dituntut ke atas 
umat Islam. Menurut dua orang pengkaji hadis masa kini — Abd. Qadir al 
Arnaouth (2004M) dan Syuaib al Arnaouth — dalam mugaddimah bagi 
kajian mereka terhadap buku Zad al Ma'ad Fi Hadyi Khair al Ibad karya 
Ibn Qayyim al Jauziyyah (751H): 

Persoalan kajian tentang hadis sahih dan dhaif adalah 
persoalan yang memerlukan perhatian yang lebih daripada 
perkara-perkara lain. Khasnya pada zaman ini di mana ilmu ini 
hampir pupus dan amat jarang kita temui orang yang mampu 
melakukannya dan bersabar atas segala susah payahnya. Maka 
kita dapati banyak hadis-hadis dhaif dan palsu yang berlegar 
di mulut-mulut orang ramai iaitu daripada kalangan para 
khatib, guru-guru dan penulis-penulis. Hadis-hadis ini diambil 
oleh orang ramai seterusnya dipercayainya sebagai hadis sahih 


dan diamalkannya !. 


Zad al Ma'ad Fi Hadyi Khair al 'Ibad — Ibnu Qayyim al Jauziyyah — 
jilid 1 — muka surat 11 — cetakan ketiga 1998 — Muassasah al Risalah) 

Di sini elok kita melihat kata-kata Pengerusi Majlis Fatwa Eropah 
yang juga merupakan ahli figh terkenal pada zaman ini iaitu Yusof al 
Daradhawi yang menyebut: 

Sesungguhnya hadis dhaif tidak digunakan sebagai 
dalil dalam menentukan hukum’. 

Seorang imam hadis yang terkenal, Muslim pernah menyebut 
bahawa: 

Dan ketahuilah, semoga ALLAH memberikan kamu 
petunjuk, bahawa sesungguhnya satu kewajipan kepada setiap 
orang yang telah mengetahui cara membezakan di antara 

| riwayat yang sahih dan yang dhaif serta mampu membezakan 
antara periwayat-periwayat yang dipercayai dengan yang 
dikritik (dhaif) supaya tidak meriwayatkan melainkan riwayat 
yang diketahui kesahihannya dan kebaikan periwayatnya. Dan 
dia perlu mengelakkan dari riwayat-riwayat yang datang dari 
orang-orang yang dikritik dan orang-orang yang melakukan 
bid'ah”. 


i Taisir al Fiqh Li al Muslim al Mu'ashir — Yusof al Oaradhawi — muka 
surat 58 — cetakan pertama tahun 2000 — Muassasah al Risalah, Beirut 


5 Pendahuluan Sahih Muslim. 

Soalan #12: 


Bagaimanakah caranya seseorang ingin memastikan kesahihan 
sesuatu hadis yang ditemuinya? 


Jawapan: 


Cara kita ingin mengkaji sesuatu hadis bergantung kepada 
sejauh mana ilmu dan pengetahuan kita dalam bidang hadis. Untuk 
mereka yang ingin tahu, saya cadangkan di sini cara dan kaedah untuk 


menganalisis sesuatu hadis: 


1- Bagi mereka yang menguasai bahasa Arab dan mampu 
membaca hasil kajian para ulama hadis terdahulu, maka cara 
untuk menganalisis sesuatu hadis ialah dengan menyemak 
terlebih dahulu apa yang telah dikatakan oleh ulama-ulama hadis 
tentang hadis tersebut. Sebagai contoh, jika kita bertemu dengan 
sebuah hadis yang terdapat dalam buku al Jami al Kabir atau 

. Sunan al Tirmizi, maka kita mestilah melihat apa kata Abu Bakr 
Ibn al Arabi dalam Aridhat al Ahwazi, komen al Mubarakfuri 
dalam Tuhfatu al Ahwazi, kata pengkaji dan penyemak Sunan al 
Tirmizi seperti Ahmad Syakir, al Albani, Basyar Awwad Ma'ruf 
dan lain-lain lagi. Setelah pandangan mereka ditemui, nilailah 
dengan melihat kekuatan hujah masing-masing. Mungkin hadis 
yang sama ada dalam buku-buku lain. Maka perlulah kita melihat 
apa kata pengkaji buku tersebut. | 

2- Sekiranya telah lama berpengalaman dalam membaca kajian 
ulama, bolehlah mempraktikkan teori mustolah hadis dengan 
mengeluarkan sanad-sanad hadis tersebut lalu disemak satu 
persatu kedudukan periwayatnya. Ini boleh dilakukan dengan 
menyemak apa pandangan para ulama dalam bidang al Jarh wa 
at Tadil (pujian dan kritikan terhadap periwayat) seperti buku 
Tahrir Tagrib al Tahzib' | Tahzib al Kama, Mizan al Itidaf dan 
lain-lain lagi. Kajian ini dibandingkan dan digabungkan pula 
dengan langkah pertama tadi, maka hasilnya akan bertambahlah 
ilmu dan maklumat kita dalam pengkajian hadis. 


3- Bagi mereka yang tidak mampu, maka perlulah mengambil 
pandangan mereka yang tahu. Kalau dalam perubatan kita 
merujuk kepada doktor atau ahli farmasi, dalam kejuruteraan kita 
akan merujuk kepada jurutera, maka dalam bidang hadis, 
rujuklah kepada para ilmuwan yang tahu dan berpengalaman 
dalam bidang pengkajian hadis. 


4- Membaca buku-buku hadis yang telah diterjemah juga 
merupakan satu cara untuk mengetahui kesahihan hadis. 
Perkara ini penting terutama buku-buku yang telah diberi komen 
tentang kedudukan atau darjat sesuatu hadis sama ada sahih 


| Buku ini asalnya adalah buku Tagrib al Tahzib karya Ibnu Hajar al 


Asqalani. Setelah dibuat pembetulan dan kajian oleh Basyar Awwad Ma'ruf dan 
Syuaib al Arnaouth, ia dicetak dengan nama Tahrir Tagrib al Tahzib. 


i Karya al Mizzi yang merupakan seorang pakar kajian periwayat. 


Bukunya diiktiraf antara buku terbaik pernah ditulis dalam bidang ini. 


: Karya al Zahabi (meninggal 748H). 

atau tidak. Contohnya buku-buku seperti Koleksi Hadis-Hadis 
Nabi (4 jilid) yang dicetak oleh syarikat Jahabersa. Buku ini telah 
diberi nota kaki yang membicarakan tentang darjat hadis 
bersumberkan al Albani. Terdapat juga buku lain seperti Sahih 
Sunan Abu Daud yang diterjemahkan dalam bahasa Indonesia 
dan lain-lain lagi. 

Qoalan #19: 


Adakah ilmu pengkajian hadis hanya terhad kepada pengkajian 
yang telah dibuat oleh ulama silam? Bagaimana pula perkembangan ilmu 
hadis pada zaman ini? 


Jawapan: 


Pada zaman moden ini lahir segolongan yang mengkaji hadis 
dan menyemaknya bagi memastikan adakah hadis itu sahih atau tidak. 
Mereka meneruskan jejak langkah para ulama muhaddithin terdahulu 
dengan mempraktikkan ilmu Mustolah al Hadith dan tidak hanya sekadar 
menghafal teori-teorinya sahaja tanpa digunakan. Elok rasanya kita 
melihat dengan ringkas apakah respon daripada masyarakat Islam yang 
melihat perkembangan ilmu hadis ini. Secara mudahnya kita dapat 
bahagikan respon mereka ini kepada tiga kumpulan seperti berikut: 


1. Golongan yang menerima kemunculan pengkaji-pengkaji hadis 
moden ini dengan positif. Mereka mengambil segala ilmu yang 
disampaikan dan menghargai segala kajian yang dibuat oleh para 
pengkaji hadis pada masa ini. Inilah prinsip yang terbaik dan 
pendirian yang paling tepat. 

2. Golongan yang melihat kemunculan pengkaji-pengkaji hadis ini 
sebagai satu perkara yang negatif dan tidak ada kepentingannya. 


Mereka masih menganggap bahawa tidak ada ulama pada masa ini 
yang boleh menandingi kehebatan ulama hadis silam. Mereka 

hanya berpegang kepada pendapat-pendapat ulama silam tanpa 
mempersoalkan sama ada hujahnya kuat atau lemah. 


3. Golongan yang tidak sedar tentang kemunculan pengkaji hadis ini 
dan mereka hidup tanpa menghiraukan perkembangan ini. Mereka 
tidak melihat ilmu hadis sebagai satu perkara yang penting terutama 
pada zaman ini yang banyak mementingkan kebendaan lebih dari 
keagamaan. 


Pengkajian hadis tidak mungkin terhenti pada zaman silam 
semata-mata. Ilmu pengkajian adalah berdasarkan maklumat, 
pemerhatian dan ijtihad. Ijtihad tidak terhenti kepada mana-mana zaman. 
la terus berkembang dan diterima selagi mana tidak menyanggahi 
kaedah asas yang telah ditetapkan dalam agama. Begitu juga halnya 
dengan ilmu pengkajian hadis. la adalah ilmu yang terus hidup dan 
diwarisi oleh generasi demi generasi. 

Coalan # 14: 


Siapakah di antara pengkaji hadis terkemuka pada zaman ini? 


Jawapan: 


Berikut adalah senarai yang mengumpulkan nama beberapa 
orang pengkaji hadis pada masa ini untuk pengetahuan dan peringatan 
kita bersama. Semoga kita akan sama-sama membaca buku-buku yang 
mereka hasilkan untuk mendapat maklumat terkini tentang pengkajian 
hadis pada masa ini. Ada di antara mereka yang telah meninggal dunia 
dan ada yang masih hidup tetapi buku-buku mereka boleh didapati 
sehingga ke hari ini. Senarai ini adalah sekadar pengetahuan penulis dan 
bukannya senarai yang muktamad. 


Para ulama hadis ini telah berusaha mempraktikkan segala teori 
dalam Mustolah Hadith. Maka kajian mereka bukanlah satu perkara yang 
salah atau pelik kerana mereka tetap menggunakan kaedah dan 
metodologi yang sama secara asasnya melalui teori-teori Mustolah 
Hadith. Maka selama mana mereka menggunakan kaedah itu, kita boleh 
pastikan adakah mereka benar-benar menggunakannya dengan tepat 
atau mereka telah melakukan kesilapan dalam pengkajian mereka. Itu 
dapat kita jawab sekiranya kita mula belajar meneliti hasil kajian mereka 
dan berusaha menurut jejak langkah mereka, insya ALLAH. 


1- Ahmad Muhammad Syakir. Seorang pengkaji hadis yang menjadi 
kebanggaan Mesir pada sekitar tahun 40-an dan 50-an. Beliau 
merupakan seorang pengkaji yang tidak mengenal penat dan 

lelah dalam menyebarkan ilmu tentang kajian hadis. Berkelulusan 
Ijazah Alamiyyah (Phd) dari Universiti al Azhar, beliau turut 
mendapat pengiktirafan daripada barisan kepimpinan Universiti al 
Azhar yang meminta beliau menghasilkan buku dan kajian 
berkaitan hadis. Di antara buku yang beliau hasilkan ialah 
beberapa kajian atau tahgig yang dilakukan ke atas buku-buku 
terkenal seperti Tafsir al Thobari, Musnad Ahmad, Sahih Ibn 
Hibban, Jami’ al Tirmizi' dan lain-lain lagi. Maklumat lanjut 
tentang kehidupan beliau dan buku-buku yang beliau hasilkan 
boleh didapati dalam pendahuluan buku Sahih Ibn Hibban yang 
ditulis oleh Syuaib al Arnaouth (cetakan Muassasah al Risalah) 
dan juga buku yang ditulis oleh Umar Hasan al Gayyam bertajuk 
Mahmud Syakir — al Rajulu wa al Manhaj (cetakan Muassasah al 
Risalah). Beliau meninggal pada tahun 1958 di Mesir. 


Muhammad Nasiruddin al Albani. Seorang alim hadis yang 
dilahirkan di Albania dan membesar di Syria. Beliau boleh 
dikatakan sebagai satu 'icon' dalam bidang hadis moden. Tidak 
ada seorang pun yang menceburi bidang hadis akan terlepas 
pandang buku-buku al Albani yang sememangnya dikagumi 
berdasarkan usahanya dan pembacaannya yang meluas. Beliau 
meninggal dunia di Jordan pada tahun 1999. Sepanjang 
hayatnya beliau telah menghasilkan terlalu banyak buku samada 
dalam bentuk tulisannya atau kajian yang beliau lakukan 


Sayangnya penulis mendapati bahawa buku ini dicetak dengan nama 


Sahih al Tirmizi! Sedangkan itu bukanlah nama sebenar buku tersebut. Tidak 


semua hadis di dalamnya sahih, maka kita tidak boleh menyatakan bahawa ia 


adalah sahih kesemuanya. 

terhadap buku-buku lain. Di antara bukunya yang terkenal ialah 
dua buku yang amat disayangi oleh beliau iaitu Silsilah al Ahadith 
al Shahihah dan Silsilah al Ahadith al Dhaifah wa al Maudhu'ah. 
Buku pertama mengumpulkan hadis-hadis sahih yang beliau 
temui sepanjang kajiannya dan buku kedua mengumpulkan 
hadis-hadis dhaif dan palsu yang beliau temui dengan huraian 
yang panjang lebar. Di antara buku-bukunya yang lain ialah 
kajiannya terhadap empat buku sunan (al Tirmizi, al Nasaai, Abu 
Daud dan Ibn Majah) dan dicetak dalam keadaan telah 
diasingkan di antara hadis-hadis sahih dan dhaif serta palsu. 
Beliau pernah dianugerahi pingat oleh negara Arab Saudi atas 
segala jasa baktinya dan sumbangannya dalam bidang hadis. 
Untuk mengetahui sejarahnya yang lebih lanjut serta ingin 
membaca segala hasil tulisannya, bolehlah melayari laman 


webnya iaitu www.alalbany.net. 


Syuaib al Arnaouth yang berasal dari Albania, membesar di Syria 
dan sekarang masih hidup dan menetap di Jordan. Beliau 
merupakan seorang pengkaji hadis yang dianggap sebagai 
pewaris generasi al Albani. Beliau telah lama berpengalaman 
mengkaji hadis-hadis di dalam buku-buku yang beliau telah 
semak. Di antara buku yang telah disemak oleh beliau ialah 
Syarhu al Sunnah oleh al Baghawi, Sahih Ibn Hibban', Syarh 
Musykil al Athar oleh al Thohawi (321H), Siyar Alam al Nubala' 
oleh al Zahabi (748H) dan banyak lagi. Namun hasil karya beliau 
yang paling terkenal ialah kajiannya terhadap al Musnad karya 
Ahmad bin Hanbal. Beliau mengetuai sekumpulan pengkaji hadis 


Buku hasil karya Muhammad Ibn Hibban al Busti (354H). 


lain melakukan semakan terhadap setiap hadis buku a/ Musnad 
(jumlahnya lebih kurang 28,000 hadis) dan menjelaskan samada 
hadis itu sahih atau tidak. Inilah kali pertama buku al Musnad ini 
habis disemak kerana Ahmad Syakir yang telah mula 
menyemaknya tidak sempat untuk menghabiskannya. Syuaib al 
Arnaouth telah melihat segala kajian yang sempat dibuat oleh 
Ahmad Syakir lalu menyempurnakannya dan melakukan 
pembetulan di tempat yang sepatutnya sehinggalah buku itu siap. 
Buku al Musnad telah dicetak dalam 50 jilid oleh Muassasah al 
Risalah. Beliau sekarang mengetuai unit penyelidikan bagi 
syarikat Muassasah al Risalah atau Risalah Publishers. Pada 
tahun 2004, syarikat ini telah pun menerbitkan buku Sunan al 
Daraguthni sebanyak 6 jilid dan disemak hadis-hadis di dalamnya 
oleh beliau serta pengkaji-pengkaji lain. Di antara buku yang 
menceritakan secara khusus tentang beliau dan cara pemikiran 
serta kajian beliau ialah buku al Muhaddith, Syuaib al Arnaouth 
yang dikarang oleh Ibrahim al Kufaji dan diterbitkan oleh Dar al 
Basyir, Jordan. 


Ahmad Ibn al Shiddig al Ghumari. Beliau merupakan seorang ahli 
hadis yang terkenal dari negara Maghribi. Tiada siapa dapat 
menafikan kehebatannya dalam bidang hadis berdasarkan 
ketelitiannya dalam semua penulisannya. Di antara karya beliau 
yang termasyhur ialah buku al Mughir yang merupakan himpunan 
hadis palsu yang beliau temui dalam buku al Jami' al Shoghir 

karya al Suyuthi (911H), buku al Hidayah Fi Takhrij Ahadith al 
Bidayah' dan lain-lain lagi. Beliau meninggal pada 1960M. 


Abd. Qadir al Arnaouth yang berasal dari Albania. Beliau 
membesar dan meninggal di Syria pada tahun 2004. Beliau tidak 
ada pertalian darah dengan Syuaib al Arnaouth tetapi mereka 
merupakan rakan karib. Beberapa buah buku yang telah dikaji 
secara bersama oleh beliau dan Syuaib al Arnaouth adalah Zad 
al Ma'ad Fi Hadyi Khair al 'Ibad karya Ibn Qayyim al Jauziyyah, 
Zad al Masir karya Ibn al Jauzi (597H), Raudhatu al Tholibin 
karya al Nawawi dan lain-lain lagi. Beliau amat dikenali dengan 
ketegasan dan ilmunya di Syria. Beliau amat menyanjungi hasil 
karya ulama hadis lain seperti al Albani yang boleh dikatakan 
sebaya dengan beliau. Pemergiannya pada 2004 yang lalu telah 
ditangisi oleh tokoh-tokoh ilmuan dunia Arab yang mengiktiraf 
jasanya dalam pengkajian hadis moden. Di antara buku kajian 
beliau yang terkenal ialah buku Jami' al Ushul oleh Ibn al Athir. 


Basyar Awwad Ma'ruf yang merupakan seorang pensyarah 
sejarah Islam di Irag. Pernah menjawat jawatan penting semasa 
zaman pemerintahan Saddam Hussein seperti Presiden 
Universiti Saddam dan pensyarah di beberapa buah universiti di 
sana. Merupakan rakan kepada Syuaib al Arnaouth yang lebih 


— tua daripada beliau. Beliau diberitakan masih hidup dan menetap 


di Irag dan semoga ALLAH melindungi beliau daripada sebarang 
keburukan. Pembaca yang pernah menatap buku-buku kajiannya 


Buku ini menyemak kembali hadis-hadis dalam buku Bidavatul 


Mujtahid karya Ibnu al Rusyd. 

9- 


10- 


seperti Tahzib al Kamal dan Tuhfat al Asyraf oleh al Mizzi (742H), 
al Jami' al Kabir oleh al Tirmizi, Sunan Ibn Majah dan sebagainya 
akan dapat melihat sejauh mana kehebatan Basyar dalam bidang 
riwayat dan pengkajian periwayat. Penulis diberitahu daripada 
satu sumber bahawa beliau sedang menyiapkan kajiannya 
terhadap buku Mizan al Itidal oleh al Zahabi yang merupakan 
antara buku kajian periwayat hadis yang terkenal. 


Murid-murid al Albani yang terkenal dan masih hidup seperti — Ali 
al Halabi, Hamdi Abd. Majid al Satafi, Salim Ibn Eid al Hilali dan 
lain-lain lagi. Mereka juga telah menghasilkan banyak buku serta 
kajian terhadap buku-buku lama sebagai bukti mereka telah 
menimba pengalaman yang banyak daripada al Albani. 


Murid-murid Syuaib al Arnaouth seperti — Adil Mursyid, 
Muhammad Naim al Argasusi, Hasan al Shalabi, Ibrahim al 
Zaibag, Umar al Gayyam dan yang lain-lain. Kebanyakannya 
masih bekerja bersama Syuaib al Arnaouth di Muassasah al 
Risalah dan masih melakukan kajian di bawah pengawasan 
beliau. 


Beberapa orang ulama hadis terkenal dari India seperti — 
Habiburrahman al A'zhumi, Mushtofa al Nadwi dan beberapa 
orang lagi. 


Ahli hadis dari Maghribi seperti — Abdullah at Talidi yang 
merupakan antara anak murid utama bagi Ahmad Bin al Shiddig 
al Ghumari. Di antara karyanya yang pernah saya temui ialah 
kajiannya terhadap buku al Khoshoish al Nabawiyyah al Kubra 
karya al Suyuthi. 

11- Beberapa orang pengkaji hadis dari Arab Saudi — Abd. Muhsin al 
Abbad, Said al Gahthani, Khaldun al Ahdab. 


12- Abd. Fattah Abu Ghuddah yang dilahirkan di Syria dan meninggal 
di Arab Saudi pada tahun 1996. Beliau banyak menghasilkan 
kajian-kajian ilmiah terhadap buku-buku dalam bidang hadis 
seperti buku-buku karya Abdul Hayyei al Laknawi yang 
merupakan salah seorang ulama hadis dari India dan beberapa 
buah buku yang lain. 


13- Ulama-ulama lain seperti Husain al Asad, Abd. Rahman Ibn Abd. 
Khalig, Mahmud Said Mamduh, Abdullah al Zugail, Usamah al 
Utaibi, Mahir Yasin Fahl dan lain-lain lagi. 


Kesemua mereka ini adalah pengkaji hadis pada zaman ini yang 
terkenal dan memang diiktiraf oleh dunia Islam berdasarkan buku-buku 
bermanfaat yang telah mereka hasilkan. Kajian mereka tidak semestinya 
seratus peratus tepat tetapi mereka telah berusaha untuk mengkaji 
berdasarkan kemampuan masing-masing. Inilah yang kita perlu 
manfaatkan iaitu dengan mengkaji segala kajian mereka. Walaupun 
antara mereka ada yang telah meninggal dunia, namun hasil karya yang 
mereka tinggalkan amat banyak. 

Coalan # 15: 


Ada pendapat yang mengatakan bahawa kita boleh beramal 
dengan hadis dhaif. Apakah maksud beramal dengan hadis dhaif dan 
adakah ia memang dibenarkan? 


Jawapan: 


Ada pendapat yang telah lama tersebar dalam kalangan 
agamawan sama ada di negara luar atau di negara kita. Pendapat 
tersebut ialah kita boleh beramal dengan apa sahaja hadis selagi ia tidak 
palsu. Beramal dengan hadis dhaif bermaksud: Kita beramal dengan 
amalan-amalan yang digalakkan atau disebut fadhilatnya di dalam hadis 
dhaif. Maksud pendapat ini ialah kita sebenarnya tidak perlu terlalu teliti 
dalam mengkaji hadis-hadis ini kerana kalau sekiranya hadis tersebut 
dhaif sekalipun, ia masih boleh diamalkan. Ada yang menyangka bahawa 
pendapat ini adalah pendapat yang telah disepakati ( Ijma atau Ittifag). 


Menurut salah seorang ulama hadis zaman ini, Abdullah al Talidi: 

Dan pendapat yang memudahkan untuk mengambil 
hadis dhaif dalam bab sirah (termasuklah bab fadhail) mesti 
ditinggalkan pada zaman ini dan haruslah mengambil pendapat 
Yahya Ibn Ma'in (232H), al Bukhari dan Muslim. Pendapat ini 
yang dinamakan sebagai pendapat orang yang 'mutasyaddid' 


(tegas) yang tidak menerima kecuali yang sahih tidak kira apa 

jua tajuknya (sama ada dalam bidang hukum-hakam atau 


fadhail)'. 


Untuk menjelaskan perkara ini dengan seringkas mungkin, saya 


kemukakan perkara-perkara berikut untuk perhatian kita bersama. 


Sekiranya para pembaca bersetuju dengan pandangan-pandangan ini, 


maka ambillah sebagai pedoman : 


Ts 


2- 


Tidak ada ijma atau ittifaq (kesepakatan) dalam kalangan semua 
ulama bahawa dibolehkan beramal dengan hadis dhaif. Maka 
dakwaan bahawa telah disepakati boleh beramal dengan hadis 
dhaif adalah dakwaan yang tidak tepat sama sekali. Apabila 
sesuatu perkara itu belum disepakati, maka periulah kita 
berusaha untuk mencari pendapat yang terbaik berdasarkan 
hujah. 


Kata seorang pengkaji hadis yang terkenal pada zaman ini, 
Muhammad Nasiruddin al Albani: "Telah masyhur di kalangan 
ramai ahli ilmu dan penuntutnya bahawa hadis dhaif boleh 
diamalkan di dalam fadhilat amalan dan mereka menyangka 


bahawa tiada perselisihan dalam pendapat tersebut". 
Seterusnya al Albani menyebut antara sebab utama ramai 
berpendapat sebegitu ialah kata-kata al Nawawi (676H). Al 
Nawawi dalam banyak bukunya menyatakan telah disepakati 


oleh para ulama bahawa boleh beramal dengan hadis dhaif. 


Pendapat al Nawawi itu diragui ketepatannya kerana terdapat 


Tahzib al Khashaish an Nabawiyyah al Kubra — as Suyuthi — muka 


surat 8 — cetakan kedua, 1410H — Dar al Basyair al Islamiyyah, Lubnan. 

ulama-ulama lain dalam bidang hadis yang tidak sependapat 
dengan beliau. Al Albani menyebutkan beberapa tokoh yang 
menolak pendapat tersebut seperti Yahya Ibn Malin, Abu Bakr 
Ibn al Arabi, Ibn Hazm (456H) dan sebagainya. 


3- Para ulama yang membenarkan kita beramal dengan hadis dhaif 
telah meletakkan syarat-syarat tertentu sebelum sesuatu hadis 
dhaif diamalkan. Pendapat ini merupakan pendapat yang 
dikemukakan oleh Ibn Hajar al Asgalani. Antara syaratnya ialah: - 
sanad hadis itu tidak terlalu dhaif, kandungan hadis itu mestilah 
berkaitan amalan-amalan sahaja dan bukan perkara agidah atau 
hukum-hakam, amalan yang dibuat mestilah telah sedia 
dimaklumi asasnya dalam nas-nas Al Quran dan hadis-hadis 
sahih (maksudnya ia tidak membawa amalan baru yang tidak ada 
asas) dan syarat terakhir ialah jangan kita menyebut bahawa 
hadis dhaif itu benar-benar datang daripada Nabi SAW. 


4- Syarat-syarat yang diletakkan tadi sebenarnya terlalu sukar untuk 
dikaji dan dinilai kecuali dari seseorang yang bergelar pengkaji 
hadis atau muhaddith. 


5- Kita mendapati ramai ulama dan pengkaji hadis moden 
memutuskan bahawa pendapat yang paling tepat dan selamat 
ialah beramal dengan hadis sahih dan tidak beramal dengan 
hadis dhaif. Di antara mereka ialah Yusof al Garadhawi, 
Muhammad Nasiruddin al Albani, Muhammad Ajjaj al Khathib, 


i Tamam al Minnah Fi al Ta'lig Ala Fiqh al Sunnah — al Albani — muka 
surat 34 — cetakan keempat 1417H — Dar ar Rayah, Riyadh. 

Ahmad Syakir, Syuaib al Arnaouth, Abdul Gadir al Arnaouth dan 
lain-lain lagi. 


6- Hadis-hadis sahih sudah banyak dan mencukupi untuk kita 
jadikan sebagai dalil dan hujah dalam amalan ibadah dan amalan 


seharian. 


7- Suka saya ingatkan di sini dengan kata-kata Ibn Hajar al Asgalani 
dalam bukunya Tabyin al Ajab yang menggariskan syarat . 
tambahan bagi mereka yang ingin beramal dengan hadis dhaif. 
Syarat tambahan itu ialah: “Tidak menghebahkannya kepada 
orang ramai sehingga orang-orang yang jahil menyangka 
bahawa amalan tersebut adalah dari hadis sahih". Lihattah 
betapa berhati-hatinya beliau dalam membenarkan seseorang 
beramal dengan hadis-hadis dhaif. 

8- Menurut seorang penulis dalam bidang hadis, Subhi al Solih : 
“Tidak syak lagi menurut pandangan agama bahawa sebarang 
riwayat yang dhaif tidak dapat dijadikan sebagai sumber 
hukum syarak dan tidak juga kepada sifat akhlak yang mulia 
kerana sangkaan (zan) tidak dapat mengatasi kebenaran. 
Fada'il (kelebihan ibadah) sama seperti ahkam (hukum-hukum) 


yang tergolong dalam asas-asas agama yang penting dan tidak 


Kata-kata ini saya ambil daripada buku Silsilah al Ahadith al Dhaifah — 
al Albani — huraian hadis no. 451. Sifat para ulama terdahulu terlalu berhati-hati 
pada tempat yang perlu diteliti. 

mungkin asas-asas agama ini dibina di atas asas yang lemah dan 


tidak kukuh". 


9- Salah seorang ulama hadis terkemuka dari Syria, Badruddin al 


Hasani telah menambah dua lagi syarat untuk beramal dengan 


hadis dhaif iaitu: “Tidak mengaitkan lafaz hadis itu dengan Nabi 
SAW dan hadis dhaif itu mestilah tidak menyalahi hadis sahih 


atau hukum yang telah sedia diketahui"? 


10- Menyatakan dengan mudah bahawa boleh beramal dengan 


hadis dhaif adalah satu pernyataan yang terlalu umum dan boleh 
disalah fahami oleh mereka yang tidak mengetahui syarat-syarat 
yang perlu ada. Perkara ini mungkin menyebabkan ramai orang 
akan tersalah dalam mengambil hadis-hadis yang sangat dhaif 
atau palsu dan beramal dengannya. Maka adalah lebih baik dan 
selamat jika kita tumpukan ke arah beramal dengan hadis-hadis 
sahih. | 


Ilmu Hadith Satu Pengenalan dan Kajian — terjemahan oleh Arrifin 


Omar dan Mohd. Nor Ngah — muka surat 198 — Dewan Bahasa dan Pustaka. 


2 


Diambil daripada pendahuluan buku Zad al Ma'ad Fi Hadyi Khair al 


Ibad — Ibn Qayyim al Jauziyyah — muka surat 13 (nota kaki no. 2). 

Goalan #16: 


Bagaimana munculnya hadis-hadis palsu? 


Jawapan: 


Hadis palsu adalah kata-kata yang direka dan dianggap atau 
dilabelkan sebagai hadis. Terdapat juga kata-kata hikmah daripada para 
sahabat, tabiin atau ulama yang disalah anggap sebagai hadis. Kesemua 
ini dikatakan sebagai hadis maudhu' atau hadis palsu. Persoalan 
tersebarnya hadis-hadis palsu adalah satu perkara yang serius dan perlu 
sama-sama ditangani oleh kita semua terutamanya golongan yang 
diberikan ilmu agama. 


Terdapat banyak buku yang menceritakan dengan panjang lebar 
tentang sejarah kemunculan hadis-hadis palsu. Buku ini dikarang oleh 
para ulama sejak dahulu hingga kini. Namun saya ingin mencadangkan 
kepada para pembaca untuk meneliti sebuah buku yang ditulis oleh Abd. 
Fattah Abu Ghuddah yang bertajuk Lamahat Fi Tarikh al Sunnah Wa 
Ulum al Hadith. Sebahagian besar maklumat yang saya akan sebutkan 
seterusnya di sini diambil daripada buku ini. 


Rasulullah Saw Telah Memberikan Ieyarat Kemunculan Hadis Palsu 


Jika kita membaca buku-buku hadis, kita akan bertemu dengan 
beberapa amaran daripada Rasulullah SAW tentang dosa mencipta hadis 
palsu dan bahaya menyebarkan kata-kata yang bukan daripada diri 

Baginda SAW. Ini adalah merupakan satu tanda jelas bahawa 
pemalsuan hadis akan berlaku selepas Baginda SAW wafat. Di antara 
hadis yang jelas menyebutkan bahawa akan berlaku penipuan terhadap 
hadis-hadis Baginda SAW ialah sebuah hadis yang diriwayatkan oleh 
Muslim di dalam Sahih Muslim: 


ea - É o BA FEE PE a BM E ra ~ nE ag 

Jl Sus VI iya aS EE iS o S oG pel 3 OS 
E e NIN ai a aa na Ona ajak 3.9 z 
(yana NG (SI ja) EY PUG SU SI NG Sl | gama 
Maksudnya: Akan ada pada akhir zaman umatku sekumpulan 
manusia bersifat seperti dajjal dan pembohong yang memberitahu 
kamu tentang hadis yang kamu tidak pernah mendengarnya dan 
juga tidak pernah didengari oleh bapa-bapa kamu. Janganlah 
mereka mendekati kamu dan janganlah kamu mendekati mereka. 


Janganlah mereka menyesatkan kamu dan menjatuhkan kamu ke 
dalam fitnah’. 


Bilakah Bermulanya Pemaisuan Hadis? 


Menurut Abd. Fattah Abu Ghuddah di dalam bukunya Lamahat 
Min Tarikh al Sunnah, permulaan jenayah pemalsuan hadis adalah pada 
sekitar tahun 40 Hijrah. Sebab utama yang memulakan jenayah ini ialah 


Hadis sahih riwayat Muslim dalam pendahuluan Sahih Muslim (hadis 


no. 15). 


65 


pertelingkahan dan perselisihan yang bermula sejak Khalifah Uthman Bin 
Affan gugur syahid dibunuh oleh golongan pemberontak”. 


Sebab-Sebab Hadis Paleu Dicipta 


Terdapat banyak sebab yang menjadikan sebahagian manusia 
tergamak melakukan kesalahan yang amat besar ini iaitu memalsukan 
hadis. Sebab-sebab ini dapat dilihat dalam bentuk golongan yang 
menyebut hadis palsu. Secara ringkasnya saya sebutkan di sini beberapa 
golongan yang menyebut hadis-hadis palsu bersumberkan daripada 
tulisan Ali al Qari (1014H) dalam bukunya al Mashnu' Fi Marrifati al Hadis 
al Maudhu”. lanya adalah seperti berikut : 


1- Golongan yang terlalu tenggelam dalam zuhud tanpa ilmu 
sehingga daya ingatan mereka menjadi kurang dan tidak dapat 
membezakan di antara hadis atau kata-kata orang lain. Mereka 
tersilap lalu menyebut sesuatu sebagai hadis sedangkan yang 
sebenarnya bukan hadis. 


2- Golongan ahli periwayat hadis yang tidak menghafaz hadis-hadis 
mereka. Maka apabila sesuatu berlaku kepada buku mereka, 
mereka tidak dapat mengingat dengan tepat apakah hadis yang 
telah mereka catatkan. 


Lamahat Min Tarikh al Sunnah Wa Ulum al Hadith — Abd. Fattah Abu 
Ghuddah — muka surat 45 — cetakan Maktab al Mathbu'at al Islamiyyah, Halab, 
Syria. 


$ Lamahat Min Tarikh al Sunnah — Abu Ghuddah — muka surat 44-45. 

9. 


10 


Golongan yang soleh tetapi disebabkan terlalu tua, mereka 
terkena penyakit nyanyuk lalu tersalah dalam menyebut hadis- 
hadis palsu”. 


Terdapat juga golongan yang tersalah meriwayatkan hadis-hadis 
palsu, tetapi setelah ditegur, mereka sombong dan enggan 
menarik balik kata-kata mereka. 


Golongan zindig yang jahat. Mereka mencipta hadis-hadis palsu 
bertujuan menyesatkan umat Islam. 


Golongan yang taksub dengan mazhab masing-masing dan 
mencipta hadis-hadis palsu untuk menguatkan dan 
memenangkan mazhab mereka. 


Golongan jahil yang mencipta hadis-hadis palsu kononnya untuk 
menggalakkan manusia melakukan ketaatan atau menggerunkan 
mereka daripada melakukan perkara maksiat. 


Golongan yang menyatakan bahawa tidak mengapa meletakkan 
sanad palsu kepada kata-kata yang indah. 


Golongan pengampu yang mencipta hadis-hadis agar mereka 
disayangi oleh pemerintah. 


Golongan penceramah dan tukang cerita yang berceramah di 
masjid-masjid. Mereka mencipta atau meriwayatkan hadis palsu 


Golongan pertama, kedua dan ketiga ini memang wujud dari dulu 


hingga hari ini. Orang-orang yang soleh dan baik akhlaknya tidak semestinya 


alim dan berpengetahuan dalam bidang hadis. Begitu juga dengan orang-orang 


alim yang kurang mengingati hadis-hadis yang pernah dihafalnya satu ketika 


dahulu. Berhati-hati adalah satu kewajipan. 

semata-mata untuk menarik minat masyarakat awam agar 
mereka mendapat banyak habuan kebendaan dan menjadi 
masyhur. | 


Sepuluh golongan ini ialah mereka yang dinyatakan oleh Ali al 
Dari sebagai golongan yang menjadi sumber datangnya hadis-hadis 
palsu. Kita dapat lihat dengan jelas bahawa ada di antara golongan yang 
disebutkan oleh Ali al Gari yang sememangnya jahat dan ada juga yang 
jahil atau tersilap. 

Goalan #17: 


Apakah sebab-sebab yang menyebabkan hadis-hadis dhaif dan 


palsu tersebar dalam kalangan masyarakat? 


Jawapan: 


Penyebaran hadis-hadis dhaif dan palsu berlaku pada masa ini 


kerana beberapa sebab. Perkara ini sudah pasti sedikit berbeza dengan 


sebab-sebab hadis ini muncul pada zaman silam. Mengikut pandangan 


penulis sebab-sebab itu boleh kita bahagikan kepada beberapa sebab 


utama iaitu : 


1- Sikap sebilangan pendakwah yang menyebarkan hadis-hadis ini 


tanpa usul periksa dan kajian. Memang ada di antara mereka 
yang berniat baik untuk menyampaikan ilmu kepada orang ramai. 
Namun perlu diingat bahawa niat yang ikhlas belum cukup dalam 
menyampaikan ilmu. Niat itu mesti disertakan dengan 
pembacaan dan perbincangan untuk memastikan kedudukan 
hadis yang ingin disampaikannya untuk mengelakkan daripada 
menceritakan hadis-hadis yang tidak sahih. 


Sikap masyarakat yang terlalu menyanjung tinggi para 
pendakwah. Kebanyakan masyarakat kita sentiasa terkeliru di 
antara menghormati para penceramah dan memuja mereka. Kita 
dituntut oleh Islam untuk menghormati mereka yang memiliki 
ilmu. Tetapi ini tidak bermakna kita meletakkan mereka ke tahap 
yang terlalu tinggi seolah-olah mereka tidak pernah melakukan 

kesilapan. Seperti kata Malik: “Setiap manusia itu diambil 
pendapatnya dan ditolak (berdasarkan kebenaran) kecuali 


Rasulullah SAW". Hanya Rasulullah SAW yang wajib kita terima 
segala ucapannya. Adapun manusia lain, kita dibenarkan 
menerima atau menolak pendapat mereka berdasarkan kajian. 


Kurang publisiti (tulisan, rancangan televisyen atau radio, 
seminar) yang mengetengahkan isu ini. Jika perkara ini mula 
dibincangkan di sana sini, mungkin lebih mudah untuk kita 
menangani kewujudan hadis-hadis dhaif dan palsu ini. 
Alhamdulillah telah banyak seminar-seminar yang 
membincangkan sama ada secara langsung atau tidak dan 
menyentuh persoalan tersebarnya hadis-hadis palsu dan dhaif. 
Hal ini seharusnya dibanyakkan lagi dengan menjemput tokoh- 
tokoh pengkaji hadis luar yang telah maju untuk berkongsi 
pengalaman mereka dengan ulama Malaysia. 


Coalan #18: 


Sebahagian masyarakat kita mengatakan bahawa tidak menjadi 
kesalahan untuk kita menyebut hadis palsu selagi maksudnya baik dan 
tidak bercanggah dengan ajaran Islam. Adakah pendapat ini diterima? 


Jawapan: 


Pendapat ini tidak dapat kita terima. Kita perlu melihat kepada 
dosa dan bahaya menyebarkan hadis-hadis yang tidak benar datangnya 
daripada Rasulullah SAW. Kita harus berfikir apa akibatnya jika hadis- 
hadis palsu dan tidak sahih ini diyakini dan dipercayai sebagai sahih oleh 
masyarakat awam. Hal ini pastinya memberikan gambaran yang 
berlainan daripada perkara yang sepatutnya difahami dan diketahui oleh 
mereka. Mari kita renungi satu amaran yang terdapat dalam sabda Nabi 
SAW: 


a...” 13. sap =” 0 7 
Maksudnya : Sorapa yang menyebutkan sesuatu dariku 
sedangkan aku tidak pernah menyebutnya, maka dia telah 
menempah tempatnya di dalam neraka”. 


Elok rasanya penulis mencatatkan kata-kata seorang ahli hadis 
terkenal dari mazhab al Syafie iaitu Ibn Hibban. Menurut beliau ketika 
menghuraikan hadis sahih: 


| Hadis sahih riwayat al Bukhari — hadis nombor 109. 


Haa Jr ing NGNE AN is 


Maksudnya : “Cukuplah menjadi satu dosa bagi seseorang 
yang menceritakan segala yang dia dengari (tanpa mengkaji benar 
atau tidak)”'. Ibn Hibban berkata: 


Di dalam hadis ini terdapat larangan kepada sesiapa 
sahaja supaya tidak menyebut semua perkara (termasuk hadis) 


sehinggalah dia yakini itu adalah sahih”. 


Malah Ibn Hibban telah membuat satu kesimpulan di dalam 
bukunya yang terkenal iaitu Sahih Ibn Hibban bahawa sesiapa yang 
menyebut sesuatu hadis tanpa mengetahui adakah hadis tersebut sahih 
atau tidak maka dia adalah berdosa dan layak memasuki neraka”. 


Al Zahabi dalam bukunya Tazkiratu al Huffaz telah menyebut 
sebuah hadis palsu bermaksud: “Sesiapa yang menghafal satu 
hadisku untuk umatku, maka dia mendapat pahala sebanyak pahala 
tujuh puluh satu Nabi yang benar”. Setelah menyebut hadis ini, beliau 
berkata: 


| Hadis sahih riwayat Muslim — hadis nombor 5. 


$ Tamam al Minnah Fi al Ta'lig “Ala Fiqh al Sunnah — Syeikh al Albani 


— kaedah nombor 11. 


i Sahih Ibnu Hibban — bab al ltisham Bi al Sunnah — hadis nombor 29 
hingga 32 

Hadis ini adalah di antara hadis yang haram 
diriwayatkan kecuali diberitahu bahawa ia adalah palsu tanpa 
ragu-ragu lagi. Dan semoga ALLAH membalas perbuatan buruk 
orang yang menciptanya!. 

Lihatlah kata-kata al Zahabi yang jelas melarang kita 
meriwayatkan hadis palsu kecuali diberitahu bahawa ia adalah palsu. 
Walaupun maksud hadis itu nampak baik tetapi al Zahabi tetap tidak 


membenarkan kita menggunakannya seolah-olah hadis tersebut sahih. 
Inilah ketelitian yang kita ingini dalam masyarakat. 


| Silsilah al Ahadith al Dhaifah wa al Maudhu'ah — Muhammad 


Nasiruddin al Albani — huraian hadis no.! 174. 

Goalan #19: 


Apakah langkah yang telah dilakukan oleh para ulama dalam 
memberi penjelasan kepada masyarakat berkaitan hadis-hadis dhaif dan 
palsu? 


Jawapan: 


Para ulama hadis sejak dahulu hingga kini telah melakukan 
usaha yang gigih dan berterusan dalam memelihara kesucian hadis-hadis 
sahih agar tidak tercampur aduk dengan hadis-hadis dhaif dan paisu. 
Walaupun masyarakat Islam tetap dicemari dengan kejahilan tentang 
perkara ini, namun sudah pasti keadaan akan menjadi lebih parah jika 
tidak ada usaha-usaha daripada para ulama hadis tersebut. Alangkah 
baiknya jika usaha ini diwarisi oleh kita di Malaysia untuk memelihara 
masyarakat Islam negara kita daripada tersalah dalam mempercayai 
hadis-hadis yang tidak sahih ini. Tidak dapat dinafikan memang ada 
usaha yang telah dibuat namun usaha ini perlu ditambah dan diberikan 
ruang yang lebih luas untuk memastikan kesannya lebih mendalam 
kepada masyarakat. 


Di antara usaha yang telah ada dalam memberikan penjelasan 
tentang hadis-hadis dhaif dan palsu di Malaysia ialah buku yang bertajuk 
Himpunan Hadis-Hadis Dhaif dan Palsu yang telah dikumpulkan oleh al 
Marhum Drs. Abd. Ghani Azmi Idris. Semoga ALLAH memberikan 
ganjaran dan pahala kepada beliau atas usahanya mengumpul dan 
menterjemah hadis-hadis tersebut. | 

Berikut saya simpulkan beberapa langkah yang telah diambil oleh 


para ulama hadis sejak dahulu hingga kini dalam memastikan 


masyarakat dapat mengenal pasti hadis-hadis dhaif dan palsu. Maklumat 


ini saya simpulkan daripada buku Athar al Ahadith al Dhaifah wa al 
Maudhu ah Fi al Aqidah yang ditulis oleh Abd. Rahman Abd. Khaliq yang 


merupakan salah seorang ulama terkenal dari Kuwait dan juga daripada 


pendahuluan buku Tahrir Tagrib al Tahzib karya Basyar Awwad Ma'ruf 


dan Syuaib al Arnaouth. Langkah-langkah itu adalah seperti berikut : 


1- 


Penyusunan kaedah-kaedah pengkajian ilmu hadis yang 
dinamakan Mustolah al Hadith atau Usul al Hadith. Pada 
peringkat awal (sebelum kurun ke 4) kaedah-kaedah pengkajian 
ini tidak disusun dalam satu bentuk yang khusus tetapi ia 
diketahui oleh semua yang terlibat dalam pengkajian hadis. 
Seterusnya (selepas kurun ke 4) kaedah-kaedah ini dibukukan 
dan diasingkan untuk kemudahan mereka yang ingin melibatkan 
diri dalam kajian ini. Di antara buku-buku yang terawal dihasilkan 
di dalam bidang Mustolah al Hadith ialah buku al Muhaddith al 
Fashil karya al Ramahurmuzi (360H) dan buku Ma'rifat Ulum al 
Hadith karya al Hakim. Kaedah-kaedah ini bukanlah segala- 
galanya yang diperlukan oleh pengkaji hadis malah seseorang 
pengkaji memerlukan pengalaman dalam mempraktikkan segala 
teori yang ada dalam ilmu Mustolah Hadith. 


Pengumpulan hadis-hadis sahih untuk dijadikan panduan. Maka 
dengan sendirinya masyarakat dapat membaca dan mempelajari 
hadis-hadis yang diyakini kesahihan dan kebenarannya dari Nabi 
SAW. Usaha ini dibuat antaranya oleh Malik bin Anas dalam 
bukunya al Muwattho', al Bukhari dalam bukunya al Jami' al 


5 

Sahih atau yang lebih dikenali dengan nama Sahih al Bukhari 
dan lain-lain lagi. 


Pengkajian hadis-hadis yang terdapat dalam buku-buku yang 
terkenal dalam kalangan masyarakat untuk membezakan antara 
hadis-hadis yang sahih dan dhaif atau palsu. Contohnya: 


- apa yang dibuat oleh Ibnu Hajar al Asgalani ketika mengkaji 
hadis-hadis buku Tafsir al Kasyaf karya al Zamakhshari 
(538H) 


- al Iragi (806H) yang mengkaji buku Ihya' Ulumiddin karya al 
Ghazali (505H). 


- Muhammad Nasiruddin al Albani yang menyemak beberapa 
buah buku ulama pada masa ini seperti buku al Halal wa al 
Haram karya Yusof al Garadhawi dan buku Figh al Sunnah 
karya Sayyid Sabig. 


Pengasingan nama-nama periwayat yang tidak diterima dan 
dikritik sama ada sebagai periwayat yang dhaif, penipu dan 
sebagainya. Para ulama hadis telah mengarang dan 
mengumpulkan nama-nama mereka untuk diambil perhatian oleh 
masyarakat sama ada para ulama atau masyarakat biasa agar 
tidak mengambil hadis-hadis yang diriwayatkan oleh mereka. 
Maka lahirlah buku-buku seperti al Dhuafa’ karya al Bukhari, al 
Dhuafa' wa al Matrukun karya al Nasaai , Mizan al Ptidal karya al 
Zahabi dan sebagainya. Terdapat juga buku-buku yang 
mengumpulkan nama-nama periwayat secara umum dan 
mengkategorikan adakah beliau diterima (dipercayai) atau tidak 
diterima. Buku-buku tersebut adalah seperti Tahzib al Kamal 


karya al Mizzi dan Tagrib al Tahzib oleh Ibnu Hajar al Asgalani. 
Kesemua buku ini memudahkan penganalisis dan pengkaji hadis 
sepanjang zaman untuk membezakan antara periwayat yang 
diterima atau tidak dalam sesuatu sanad hadis serta melihat 
kedudukan mereka dari segi meriwayatkan hadis. 


Penulisan buku-buku khas yang mengumpulkan hadis-hadis 
palsu dan dhaif yang dijadikan sebagai peringatan kepada umat 
Islam agar tidak menerimanya sebagai hadis sahih. Usaha ini 
dibuat oleh ulama-ulama hadis sejak dahulu hingga kini seperti 
Ibnu al Jauzi dalam bukunya al Maudhu'aat, al Suyuthi dalam 
bukunya al Laali' al Mashnu'ah dan Muhammad Nasiruddin al 
Albani dalam bukunya Silsilah al Ahadith al Dhaifah wa al 
Maudhu'ah. Di Malaysia, usaha ini dipelopori oleh Drs. Abd. 
Ghani Azmi Idris yang telah berjaya mengumpulkan banyak hadis 
dhaif dan palsu dalam bukunya Himpunan Hadis-Hadis Dhaif dan 
Palsu. 

Goalan # 20: 


Apakah contoh-contoh hadis dhaif dan palsu yang telah tersebar 
dalam masyarakat? 


Jawapan: 


Berikut saya senaraikan beberapa contoh hadis-hadis yang 
popular di dalam masyarakat. Sayangnya hadis-hadis yang popular ini 
pada hakikatnya adalah dhaif atau palsu. Saya menyebutnya sebagai 
dhaif atau palsu dengan meletakkan komen dan hasil kajian para ulama 
hadis dulu dan kini untuk sama-sama diteliti dan difahami. Ini bermakna, 
bukanlah saya yang memandai-mandai mengatakan ia dhaif atau palsu, 
tetapi saya berpandukan kepada hasil kajian yang telah sedia ada di 
dalam buku-buku para ulama hadis. Bagi para pembaca, mereka dialu- 
alukan untuk membetulkan kesilapan saya sama ada dari segi 
penggunaan bahan rujukan atau kesilapan dalam terjemahan teks 
asalnya yang ditulis dalam bahasa arab. 


Di samping itu saya juga selitkan sedikit ulasan bagi menjelaskan 
maksud hadis tersebut dan juga membincangkan adakah maksud hadis 
boleh diterima dan disokong oleh dalil-dalil daripada Al Quran atau hadis 
sahih. Walau bagaimana baik maksud sesuatu hadis yang dhaif atau 
palsu, hadis tersebut tetap tidak boleh dinyatakan atau ‘diiklankan’ 
sebagai 'hadis sahih' atau sebagai 'sabda Nabi SAW. Hadis tersebut 
mungkin boleh dianggap sebagai kata-kata hikmah atau nasihat yang 
baik sekiranya maksudnya tidak bertentangan dengan ajaran Islam. 

Pembaca akan dapat melihat apa yang saya maksudkan dalam huraian 
setiap hadis. 


Pertama: 


me Ia Hall | ali 
Maksudnya: Tuntutlah ilmu walaupun hingga ke negeri 
China. 


Kedudukan Hadie: 


Ini adalah hadis palsu. Hadis ini telah disebutkan sebagai palsu 
oleh Ibn al Jauzi di dalam buku al Maudhu'at'. Pembaca juga boleh 
melihat buku Menangkis Pencemaran Terhadap Agama dan Tokoh- 
Tokohnya karya Mohd. Asri Zainul Abidin untuk mendapat maklumat 
lanjut tentang hadis ini. Hadis ini dikritik juga oleh pengkaji hadis seperti 
Ibnu Tahir al Magdisi (507H)?, al Iraqi, Ibn Hibban! dan Muhammad 
Nasiruddin al Albani? 


i Al Maudhu'at — Ibn al Jauzi — jilid 1 — muka surat 215. 
i Makrifat al Tazkirah — Ibn Tahir al Magdisi — hadis no. 118. 


i Al Mughni An Hamli al Asfar — hadis no. 36 — susunan oleh Abu 
Muhammad Asyraf Bin Abd. Maqsud — cetakan pertama 1995 — Maktabah Dar al 
Thabariyyah, Riyadh. 

Ulacan: 


Hadis ini kerap dijadikan hujah bagi membuktikan bahawa Islam 
menggalakkan umatnya menuntut ilmu sejauh yang mungkin walaupun 
ke negara China. Sedangkan pada hakikatnya hadis ini adalah palsu. 
Telah ada dalil-dalil serta hujah-hujah yang jelas dalam Al Quran dan 
hadis-hadis sahih tentang kewajipan menuntut ilmu serta kelebihan 
mereka yang mempunyai ilmu. Terdapat ayat-ayat Al Guran yang 
mengiktiraf golongan yang berilmu contohnya: 


p T E ng os, 32, Ga 3 e so 2 Fe sga AE 
4 Ke Mall gl AG pa Tante AJ Abi ada b 
Maksudnya : ALLAH mengangkat kedudukan orang-orang 


yang beriman dan yang mempunyai ilmu dengan beberapa darjat”. 


Begitu juga di dalam hadis-hadis sahih terdapat saranan ke arah 
menuntut ilmu antaranya seperti hadis: 


Ah und an GA Ale sad an GUA 


Maksudnya: Sesiapa yang melalui jalan ke arah menuntut 
ilmu maka ALLAH mudahkan untuknya jalan ke syurga". 


i Kata-kata beliau diambil daripada buku Ahadith La Tasihhu — Sulaiman 


Bin Salih al Kharashiy — hadis no. 21 — laman web www.saaid.net). 


: Silsilah al Ahadith al Dhaifah — hadis no. 416 dan Dhaif al Jami’ al 
Shaghir — hadis no. 906 dan 907. 


? Surah al Mujadalah — ayat 11. 


: Hadis riwayat Muslim — hadis nombor 2699 

Maksudnya: Menuntut ilmu adalah kewajipan ke atas setiap 


muslim '. 


Telah diketahui umum bahawa menuntut ilmu adalah kewajipan 
dalam kehidupan umat Islam. Apa yang ingin saya sebutkan di sini 
adalah kesalahan menggunakan hadis palsu dalam menyatakan sesuatu 
perkara yang telah sedia ada dalam Islam sama ada di dalam Al Quran 
atau hadis-hadis sahih. Tindakan menggunakan hadis palsu ini boleh 
menjadikan kita lupa bahawa ayat Al Quran atau hadis sahih sudah pun 
memadai dan mencukupi untuk kita menyatakan sesuatu yang berkaitan 
dengan Islam. Berhati-hatilah dalam menggunakan sesuatu hadis. 
Pastikan bahawa hadis tersebut adalah sahih sebelum menggunakannya 
sebagai dalil atau hujah. 


Hadis riwayat Ibnu Majah — hadis nombor 224 dan ia disahihkan oleh 
al Albani dalam semakannya terhadap Sunan Ibn Majah. Hadis ini juga dinilai 
sebagai hadis hasan oleh Basyar Awwad Ma'ruf dalam kajiannya terhadap Sunan 
Ibn Majah. 

Kedua: 


Ap JJ) Adi ora lali Ab | Ana II AA ya dadi Lah 


Maksudnya: Tuntutlah ilmu dari buaian hingga ke liang lahad 


Kedudukan Hadis: 


Hadis ini adalah hadis palsu. Menurut Yusuf al Garadhawi, 
walaupun maksud hadis ini benar, bukanlah bermakna itu adalah hadis 
yang benar-benar datang dari Nabi SAW. Hadis ini juga ditolak 
kesahihannya sebagai sabda Nabi SAW oleh seorang pengkaji hadis 
zaman ini, Abd. Fattah Abu Ghuddah?. 


Ulasan: 


Seperti yang telah disebutkan dalam komen saya terhadap hadis 
pertama, terdapat banyak dalil dalam Al Quran dan hadis-hadis yang 
sahih yang menyuruh dan menggalakkan umat Islam menuntut ilmu. 
Dalil-dalil itu sudah mencukupi dan kita tidak perlu lagi menggunakan 
hadis-hadis palsu yang direka. Penggunaan hadis-hadis palsu adalah 
salah walaupun dengan niat yang baik. 


Wujudnya segolongan pendakwah atau penceramah yang tidak 
mendalami bidang hadis telah menyebabkan ramai pendengar yang 


i Taisir al Fiqh Li al Muslim al Mu'ashir — Prof.Yusuf al Qaradawi — 
m.s. 215. 


: Oiimatu al Zaman “Inda al Ulama’ — Abd. Fattah Abu Ghuddah — muka 
surat 30 — cetakan kelapan,1998 — Maktab al Mathbu'at al Islamiyyah, Halab. 

terkeliru dengan hadis-hadis yang tidak sahih tetapi disangkanya sahih. 
Bahkan disangkanya hadis ini menjadi kaedah utama dalam agama Islam 
sehingga dia terlupa dalil yang sudah sedia ada dalam Al Quran dan 
hadis-hadis sahih. Pendakwah atau penceramah selalunya mencari jalan 
singkat untuk mengumpulkan bahan ceramahnya lalu mereka 
menggunakan buku-buku berbentuk akhlak atau buku cerita yang 
kadangkala tidak memperdulikan kesahihan fakta yang dimuatkan di 
dalamnya. Ada yang mengambil hadis-hadis daripada buku al Ghazali 
iaitu Ihya' Ulumiddin yang sememangnya mengandungi banyak hadis 
dhaif dan palsu. al Iragi telah berusaha untuk menyemak kembali hadis- 
hadis di dalam buku Ihya' Ulumiddin dan mengkaji kesahihannya atau 
kedhaifannya. Segala kajian al Iragi itu beliau muatkan di dalam bukunya 
berjudul al Mughni ‘An Hamli al Asfar dan jika kita membaca kajian 
beliau, kita akan dapati terlalu banyak hadis yang tidak sahih ada dalam 
buku al Ghazali itu. 


Kepada pembaca buku Ihya' Ulumiddin, saya nasihatkan supaya 
mereka melihat kajian al Iragi dan memastikan adakah hadis itu sahih 
atau tidak. Terdapat beberapa versi buku Ihya' Ulumiddin yang dicetak 
bersama dengan kajian al Iragi sebagai nota kaki. Tidak ada sesiapa 
yang menyalahkan al Ghazali kerana kesilapannya dalam buku Ihya' 
Ulumiddin kerana al Ghazali adalah manusia biasa yang tidak terlepas 
daripada kesilapan. Beliau berkemungkinan besar tidak tahu bahawa 
sesuatu hadis itu palsu lalu menyebutnya dalam Ihya' Ulumiddin. Tetapi 
kita sebagai pembaca pada zaman ini perlulah mengelak dari 
menggunakan hadis-hadis palsu dalam Ihya' Ulumiddin kerana kita telah 
pun tahu tentang kepalsuannya berdasarkan kajian al Iraqi serta ulama 
lain. Kita menghormati al Ghazali tetapi kita tidak akan mengulangi 
kesilapan yang beliau telah lakukan iaitu tersalah dalam menyebut hadis- 
hadis palsu yang disangka beliau sebagai sahih. 

Ketiga: 
BP AS Ima 


Maksudnya: Tidur selepas subuh/ waktu pagi menghalang 
rezeki. 


Kedudukan Hadis: 


Hadis ini adalah hadis palsu. Hadis ini dilabelkan sebagai palsu 
oleh al Hasan Ibn Muhammad al Shoghoni dan disokong oleh ahli hadis 
masa kini, Abd. Fattah Abu Ghuddah'. Manakala di antara ulama yang 
melabelkan hadis ini sebagai sangat dhaif pula ialah al Haithami?, Ahmad 
Syakir”, Muhammad Nasiruddin al Albani" dan Syuaib al Arnaouth”. 


Al Mashnu' Fi Ma'rifati al Hadith al Maudhu' — Ali al Qari — tahqiq 
Abd. Fattah Abu Ghuddah — muka surat 230. 


í Majma’ al Zawaaid — al Haithami — hadis no. 6091. 


2 Al Musnad — Ahmad Ibn Hanbal — edisi tahgig Ahmad Syakir — jilid 2 — 


muka surat 4.(www.dorar.net) 
: Dhaif al Jami’ as Shaghir — hadis no. 1484 dan 3531. 


2 Al Musnad — Ahmad Ibn Hanbal — hadis no. 530- cetakan Muassasah al 


Risalah, Beirut. 

Ulasan; 


Tiada tegahan dan tiada pula suruhan ke arah perkara ini. 
Perkara ini dilakukan mengikut kesesuaian keadaan dan keperluan. 
Sedangkan sesiapa sahaja yang ingin mencari hadis ini pasti akan 
menemui bahawa para ulama hadis yang terkenal telah mengkritik hadis 
ini sekaligus menjadikannya hadis yang tidak sahih. Ada pula yang 
berhujah bahawa logik akal menyokong hadis ini kerana orang yang 
bekerja akan lewat ke tempat kerja dan tidak dapat menjalankan tugas 
sekiranya tidur selepas subuh. Mereka seolah-olah lupa bahawa ada juga 
masyarakat kita yang bekerja pada waktu petang dan malam. Adakah 
mereka tidak dapat menjalankan tugas jika tidur selepas subuh? 


Persoalan rezeki ini adalah persoalan besar dan untuk 
menyatakan sesuatu perkara itu menghalang rezeki, kita memerlukan 
hujah dan dalil yang kuat daripada Al Quran atau hadis sahih. Terdapat 
beberapa perkara lagi yang dikatakan menghalang rezeki seperti minum 
daripada gelas sumbing, menjahit baju di badan sendiri dan lain-lain lagi 
tetapi semuanya tidak mempunyai dalil atau hujah daripada Al Quran 


atau hadis sahih. 

Keempat: 


Kisah sahabat Nabi bernama Sa'labah 44 yang tidak 
membayar zakat. 


Kedudukan Hadis: 


Hadis ini adalah hadis palsu. Maklumat lanjut ada di dalam buku 
al Sohih al Musnad Min Asbab al Nuzul karya Syeikh Muabil bin Hadi al 
Wadii'. Buku ini merupakan antara hasil karya yang terbaik daripada 
Syeikh Muqbil yang merupakan seorang pengkaji hadis dari negara 
Yaman. Beliau berusaha mengumpulkan asbab nuzul (sebab-sebab ayat 
Al Quran diturunkan) yang sahih sahaja. Ini kerana sememangnya telah 
diketahui bahawa tidak semua asbab nuzul yang tercatat dalam buku- 
buku terdahulu adalah sahih. Menurut Syeikh Muqbil, kisah Sa'labah 
yang tidak membayar zakat ditolak kesahihannya oleh imam-imam hadis 
terkenal seperti Ibnu Hazm (al Muhalla) , al Suyuthi (Lubab al Nuguh , 
Ibnu Hajar al Asgalani (Takhrij al Kasyaf dan Fath al Bari), al Haithami 
(Majma' al Zawaaid), al Zahabi (Tajrid Asma' al Sahabah), al Munawi 
(Faidh al Qadir) dan al Iraqi (al Mughni — takhrij Ihya’ Ulumiddin). Di 
dalam sanad hadis tersebut terdapat periwayat yang dikritik sebagai dhaif 
iaitu Ali bin Yazid al Alhani. 


Syeikh Muqbil al Wadii juga menyatakan bahawa terdapat 
riwayat yang disebutkan daripada Ibnu Abbas yang menceritakan 


| As Sahih al Musnad Min Asbab an Nuzul — Muqbil Bin Hadi al Wadii — 


muka surat 11-12 — cetakan kedua 1994 — Dar Ibn Hazm. 

bahawa kisah ini adalah berkaitan dengan seorang sahabat bernama 
sa'labah bin Abi Hathib dan bukan Sa'labah bin Hathib. Namun riwayat 
itu juga tidak sahih kerana bersumberkan daripada periwayat-periwayat 
yang tidak diterima. 


Salah seorang ulama dan pendakwah terkemuka Mesir, 
Muhammad Hassan telah menyenaraikan beberapa hujah yang 
membuktikan bahawa kisah Sa'labah ini adalah kisah yang tidak benar. 
Hujah-hujah untuk mendhaifkan hadis ini disebut dalam salah satu 
ceramah beliau dan boleh didengari dari laman web www.islamway.com. 


Kisah ini juga dikritik kesahihannya oleh Yusof al @aradhawi 
dalam bukunya Kaifa Nata'amalu Ma'a al Sunnah al Nabawiyyah', Al 
Iraqi? dan Muhammad Nasiruddin al Albani”. 


Ulacan: 


Boleh dikatakan semua ulama tafsir dan hadis yang terkenal 
telah mendhaifkan hadis ini. Tidak ada seorang ulama pun yang 
mengatakan kisah ini benar. Sayangnya hadis ini amat popular terutama 
dalam kalangan yang ingin mengajak masyarakat supaya membayar 
zakat serta tidak melengahkan pembayarannya. Kisahnya berkisar 
i Kaifa Nata 'amalu Ma'a al Sunnah al Nabawiyyah — Prof.Dr.Yusof al 
Qaradhawi — muka surat 67 — al Ma'had al “Alami Li al Fikr al Islamiyy. 
Amerika Syarikat. 


z Al Mughni An Hamli al Asfar — al Iraqi — hadis no. 3340. 


i Silsilah al Ahadith al Dhaifah wa al Maudhu 'ah — hadis no. 1607.. 

tentang seorang sahabat Nabi SAW yang bernama Sa'labah bin Hathib 
yang pada asalnya miskin. Namun setelah didoakan oleh Nabi SAW, dia 
telah menjadi kaya raya. Kekayaannya menjadikannya sombong dan 
enggan menunaikan zakat. Akhirnya beliau tidak diterima taubatnya oleh 
Rasululah SAW kerana turunnya ayat daripada surah at Taubah. 
Selepas baginda wafat, para khalifah tidak ingin menerima zakat yang 
ingin diberikan oleh Sa'labah. Kisah ini adalah kisah yang tidak benar. 


Azab siksa yang dijanjikan kepada mereka yang tidak membayar 
zakat telah ada disebutkan di dalam nas-nas yang sahih iaitu Al Quran 
dan hadis sahih. Oleh sebab itu kita melihat dalam sejarah Islam 
berlakunya peperangan yang dipimpin oleh khalifah pertama Islam , Abu 
Bakr al Siddiq menentang golongan yang tidak mahu membayar zakat. 

Kelima: 


di YI yag MB alas alel pai das PU ya 
Maksudnya: Sesiapa yang tidur selepas Asar lalu hilang 
akalnya, maka janganlah dia mencela melainkan dirinya sendiri. 


Kedudukan Hadie: 


Hadis ini adalah hadis dhaif seperti yang telah dihuraikan oleh al 
Albani di dalam bukunya Silsilah al Ahadith al Dhaifah'. Sebelum 
daripada al Albani, hadis ini juga telah didhaifkan oleh al Haithami?. 


Ulacan: 


Setahu penulis, tidur selepas Asar belum dibuktikan 
kemudharatannya dari segi perubatan. Kalaulah sekiranya dapat 
dibuktikan dari segi perubatan bahawa perbuatan ini memberikan kesan 
kepada akal manusia, maka kita akan menyatakan bahawa ia dilarang 
berhujahkan kenyataan dari aspek perubatan tersebut dan bukannya 
berhujahkan hadis yang tidak sahih ini. Hadis dhaif dan palsu tetap tidak 
boleh dijadikan hujah atau dalil untuk melarang sesuatu perkara yang 
asalnya tidak dilarang. 


| Silsilah al Ahadith ad Dhaifah wa al Maudhu 'ah — al Albani — hadis no. 
39 dan Dhaif al Jami' al Shaghir — hadis no. 5861. 


f Majma’ al Zawaaid — al Haithami — hadis no. 8254. 

Terdapat satu kisah berkaitan persoalan tidur selepas waktu 
Asar. Seorang imam figh dan hadis yang masyhur, al Laith bin Saad 
(175H) pernah ditegur oleh salah seorang rakannya kerana beliau 
mendapati al Laith tidur selepas Asar pada bulan Ramadhan. Rakannya 
itu membacakan hadis yang telah disebutkan di atas tadi (riwayat Ibnu 
Adi dalam buku al Kamil) sebagai hujah untuk menegur al Laith. Apabila 
al Laith mendengar sanad hadis itu dibaca, maka beliau telah mengesan 
satu kecacatan dalam hadis tersebut iaitu terdapat periwayat bernama 
Abdullah bin Lah'ah yang meriwayatkan hadis itu daripada periwayat 


bernama Agil. Al Laith lalu berkata: "Aku tidak akan meninggalkan 
perkara yang bermanfaat kepada diriku ini (tidur selepas Asar) hanya 


kerana hadis yang diambil dari jalan Ibnu Lahi'ah dari Agil". Maksud al 
Laith ialah beliau tidak akan meninggalkan tidur selepas Asar yang 
bermanfaat baginya hanya kerana satu hadis yang tidak sahih’. 


i Silsilah al Ahadith al Dhaifah wa al Maudhu’ah — al Albani — huraian 
bagi hadis no. 39. 

Keenam: 


OLY! op asta) 


Maksudnya: Kebersihan itu separuh daripada iman. 


Kedudukan Hadie: 


Hadis ini telah dikritik dan dilabelkan sebagai hadis dhaif jiddan 
(sangat dhaif) oleh al Iragi' dan dinyatakan sebagai palsu oleh al Albani? 
dengan lafaz yang hampir sama iaitu “kebersihan itu menyeru kepada 
keimanan”. 


Ulacan: 


Telah disepakati oleh semua orang yang mempelajari tentang 
Islam melalui sumber utamanya iaitu Al Quran dan hadis sahih bahawa 
Islam memang mementingkan kebersihan. Tetapi tidak ada hadis yang 
menyatakan bahawa “Kebersihan itu separuh daripada iman”. Kita 
perlu berhati-hati apabila menyebutkan sesuatu hadis dan tidak sekadar 


menyebutnya kerana maknanya bertepatan dengan ajaran Islam. 


i Al Mughni An Hamli al Asfar — al iraqi — hadis no. 278. 


7 Dhaif al Jami’ al Shaghir — hadis no. 6163 dan 2414. 

Terdapat satu perkara yang menarik yang saya pernah temui 
iaitu satu hadis yang diriwayatkan oleh Muslim dalam Sahih Muslim 
dengan lafaz: Ole)! ha sshd yang diterjemahkan dengan maksud: 
“Kebersihan itu sebahagian daripada iman”. Terjemahan sebegini 
saya temui di dalam salah sebuah majalah yang pernah saya baca. 
Sedangkan maksud hadis itu yang sebenar menurut kata para pengkaji 
hadis dalam buku-buku mereka ialah: “Bersuci dari hadas adalah 
separuh daripada solat”. Terdapat perselisihan pendapat tentang 
maksud hadis ini dalam buku Jami' al Ulum wa al Hikam karya Ibnu 
Rejab al Hanbali (795H). Ibnu Rajab telah membincangkan maksud 
sebenar perkataan s} dan perkataan oti dengan membawa banyak 
pendapat para ulama. Kesimpulan yang diambil oleh Ibnu Rajab ialah 
perkataan uli membawa maksud 'bersuci daripada hadas’ dan 
maksud al)! pula ialah 'solat*. Maksud hadis ini betul, namun hakikat ini 
tidak bermakna kata-kata tersebut telah benar-benar diucapkan oleh 
Rasulullah SAW. Kita mesti berhati-hati dalam menyebut sesuatu 
berkaitan Rasulullah SAW. 


Hadis no. 223 dan diriwayatkan juga oleh al Tirmizi (hadis no. 3517). 


2 


g Jami' al Ulum wa al Hikam — Ibn Rajab al Hanbali — jilid 2 — muka 
surat 7 hingga 14. 


i Sila lihat kembali jawapan kepada soalan nombor 18 dalam buku ini. 

Ketujuh: 


Maksudnya: Perselisihan dalam umatku adalah rahmat. 


Kedudukan Hadis: 


Hadis ini telah dikategorikan oleh beberapa orang ulama hadis 
sebagai tidak ada asalnya. Perkataan ini bermaksud tidak ada asal 
usulnya dalam mana-mana buku hadis. Begitulah pendapat yang 
dikemukakan oleh al Subki sebagaimana dicatatkan oleh al Albani dalam 
bukunya Silsilah al Ahadith al Dhaifah'. Al Iraqi juga menolak kesahihan 
hadis ini?. 


Ulacan: 


Hadis ini telah menyatakan bahawa menjadi satu rahmat bagi 
kita jika kita berselisih pendapat. Ini adalah pandangan yang perlu diteliti 
dengan mendalam kerana kita amat yakin bahawa perselisihan selalunya 
membawa kepada perpecahan. Ibn Hazm dalam bukunya al Ihkam Fi 
Usul al Ahkam telah menyatakan bahawa jika sekiranya perselisihan itu 


Silsilah al Ahadith al Dhaifah wa al Maudhu 'ah — hadis no. 57. 


ii Al Mughni An Hamli al Asfar — al Iragi — hadis no. 74. 

rahmat, maka sudah pasti permuafakatan pula akan menjadi satu perkara 
yang tidak dirahmati. Ini adalah pendapat yang tidak benar sama sekali". 


Ada sesetengah penulis yang menafsirkan perselisihan dalam 
hadis ini dengan maksud perselisihan dalam bidang figh dan bukan 
perselisihan dalam bidang agidah. Tafsiran sebegini adalah tepat tetapi 
pada pandangan penulis, kita tidak perlu membuat tafsiran sebegini 
kerana hadis ini bukanlah hadis yang sahih. Tafsiran sebegini diperlukan 
sekiranya hadis ini sahih dan kita tidak dapat memahami maksudnya. 
Ada pun sekiranya sesuatu hadis itu tidak sahih, tidak perlulah kita 
bersusah payah hendak memahaminya. Tumpukan usaha kita kepada 
hadis yang sahih sahaja. Wallahu a'lam. 


| Silsilah al Ahadith al Dhaifah wa al Maudhu'ah — huraian hadis no. 57. 

Kolapan: 


JUNI Sani pa OUY aya pall 


Maksudnya: Sabar itu separuh daripada iman 


Kedudukan Hadis: 


Menurut Ibn Rajab al Hanbali, ini adalah kata-kata sahabat dan 
bukan hadis Nabi SAW'. Di antara yang menyebutnya sebagai hadis 
Nabi SAW ialah al Ghazali dalam bukunya Ihya' Ulumiddin. Menurut al 
Iraqi yang mengkaji hadis-hadis Ihya' Ulumiddin, hadis tersebut adalah 
dhaif”. Begitu juga dengan al Albani yang menyatakannya sebagai sangat 
dhaif”. Menurut al Baihaqi dan al Zubaidi, kata-kata ini mauquf (kata-kata 
sahabat)”. 


| Jami' al Ulum wa al Hikam — Ibnu Rajab al Hanbali — jilid 2 — muka 


surat 10. 

j Al Mughni An Hamli al Asfar — al Iraqi — hadis no. 3651. 

Dhaif al Jami’ al Shaghir — hadis no. 3535. 

ii Nota kaki no. 1 dalam buku al Mashnu' Fi Ma 'rifati al Hadith al 


Maudhu'— Ali al Qari — muka surat 218. 

Ulacan: 


Memandangkan bahawa kata-kata ini adalah kata-kata sahabat 
dan melihat kepada maksudnya yang tidak menyalahi mana-mana asas 
dalam Isiam, maka boleh diucapkan dan disebarkan kepada masyarakat. 
Apa yang perlu ialah menyatakannya sebagai kata-kata sahabat atau 
kata-kata hikmah dengan tidak menyatakannya sebagai hadis Nabi SAW. 
Kita juga mesti mengutamakan ayat-ayat Al Quran yang menceritakan 
perihal kesabaran dan kepentingannya seperti ayat-ayat di dalam surah 
Lugman yang menceritakan nasihat Lugman kepada anaknya yang 
antara lainnya mengandungi nasihat supaya bersabar di atas segala ujian 
yang menimpa diri. Begitu juga dengan hadis-hadis sahih yang 
menceritakan soal kesabaran dan pahala orang-orang yang sabar. Itu 
mesti didahulukan daripada kata-kata hikmah atau kata-kata sahabat 
agar masyarakat sentiasa memahami kewajipan mendahulukan Al Quran 
dan hadis sahih dalam kehidupan. | 

Kecembilan: 


GS SEE Lag IE SY SGB JI NI OI ja Lae) 
ih age : JG 
Maksudnya: Kita telah pulang dari jihad yang kecil ( 
peperangan) dan kita menuju kepada jihad yang lebih besar/paling 
besar. Para sahabat berkata: Apakah jihad yang paling besar? 
Rasulullah berkata: Jihad menentang hawa nafsu. 


Kedudukan Hadic: 


Hadis ini telah dinilai sebagai hadis dhaif oleh Syuaib al Arnaouth 
ketika beliau menyemak hadis-hadis di dalam buku Jami’ al Ulum Wa al 
Hikam tulisan Ibn Rajab al Hanbali' Beliau telah mengambil pandangan 
Ibnu Hajar al Asgalani yang menyatakan bahawa kata-kata ini ialah kata- 
kata seorang ulama tabiin yang bernama Ibrahim Bin ‘Ablah. 


Menurut al Albani dalam Silsilah al Ahadith al Dhaifah: Munkar. Al 

Albani telah menukilkan kata-kata Ibnu Taimiyyah (728H) dalam Majmu' 
al Fatawa: 

Tidak ada asalnya (hadis tersebut) dan tidak 

diriwayatkan oleh pakar-pakar yang mengetahui tentang kata- 

kata Nabi SAW dan perbuatan baginda. Dan memerangi orang- 


i Jami’ al Ulum Wa al Hikam — Ibnu Rejab al Hanbali — jilid 1 — muka 
surat 489. 

orang kafir (jihad) adalah sebesar-besar amalan bahkan 
merupakan amalan yang terbaik yang dilakukan oleh seseorang 


manusia. 


Ulacan: 


Hadis ini boleh menyebabkan sebahagian umat Islam tersalah 
anggap lantas memperkecilkan kefardhuan jihad dan keagungan pahala 
mereka yang berjihad sebagaimana yang telah disebutkan di dalam Al 
Quran dan hadis-hadis sahih. Hadis ini sering digunakan oleh mereka 
yang bercakap atas nama kesufian untuk menunjukkan betapa 
pentingnya jihad melawan kehendak hawa nafsu. Tiada siapa yang 
menafikan perlunya kita melawan nafsu yang ingin mengajak ke arah 
maksiat dan sudah sedia ada di dalam hadis-hadis sahih tentang 
kepentingan mujahadah menentang kehendak nafsu ini seperti hadis 
Nabi SAW: 


0 
3. Ne 2r A 


Anis JB ya NA 
Maksudnya: Orang yang berjihad ialah yang berjuang 
menentang kehendak dirinya (yang buruk)”. 


Diambil daripada huraian al Albani dalam Silsilah al Ahadith ad 
Dhaifah wa al Maudhu 'ah — hadis no. 2460. 


: Hadis sahih riwayat al Tirmizi (hadis no. 1621) dan disahihkan oleh al 


Tirmizi serta disokong oleh al Albani. 

Tetapi hadis ini tidaklah sampai bermaksud seperti yang 
digambarkan oleh hadis palsu tadi sehingga ke tahap menjadikan 
peperangan itu kecil dan melawan nafsu lebih besar mengatasi 
segalanya. Firman ALLAH: 


- 2E > TR cre - Bon, Io at b2, 2 Ga 
(1 Arab al Ja 3 JKT g lg lag | gals YA d 


HN 
“il 
5 


iare AA ...X 3 -f Ega - £- 2 8f >É 
KD Ooh Aa Hl ahi ae 153 bas 

Maksudnya : Orang-orang yang beriman, berhijrah dan 
berjihad pada jalan ALLAH dengan diri mereka sendiri dan harta 
mereka lebih besar pahalanya (dari orang yang hanya memberikan 
harta dan tidak pergi ke medan peperangan) di sisi ALLAH dan 


itulah orang-orang yang berjaya . 


Di dalam Islam terdapat pelbagai jenis jihad dan di antaranya 
ialah jihad peperangan mempertahankan Islam daripada musuh, jihad 
dalam menuntut ilmu, jihad membangunkan ekonomi, jihad menentang 
hawa nafsu yang menjurus ke arah maksiat dan lain-lain lagi. Namun 
begitu, hadis yang disebutkan tadi adalah dhaif atau lebih rendah 
kedudukannya dan kita dilarang menggunakan hadis sedemikian dalam 
menyatakan sesuatu hukum. Marilah kita menggunakan hadis-hadis 
sahih dalam menentukan sesuatu perkara atau hukum. Inilah perkara 
yang telah disarankan oleh para ulama sejak dahulu hingga kini. 


Surat at Taubah — ayat 20. 

Kesepuluh: 


JL He JSE LS Sandi JL Arah 3 Sa 
Maksudnya: Berbual di masjid memakan pahala seperti 
binatang liar memakan rumput. 


Kedudukan Hadis: 


Menurut beberapa orang ulama hadis, hadis ini adalah palsu. 
Hadis ini disebut di dalam buku-buku seperti Ihya’ Ulumiddin karya al 
Ghazali. Al Iragi telah memberikan komennya terhadap hadis ini dengan 
kata beliau: “Aku tidak menemui asalnya”. Pendapat tersebut disokong 
oleh al Albani di dalam bukunya Silsilah al Ahadith al Dhaifah?. Di antara 
ulama hadis lain yang menyatakan bahawa hadis ini palsu ialah al 
Zubaidi, al Fairuz Abadi, Ibn Hajar al Asgalani, Ali al Qari dan Abd. Fattah 
Abu Ghuddah?. 


| Al Mughni An Hamli al Asfar — hadis no. 410. 
: Silsilah al Ahadith al Dhaifah wa al Maudhu 'ah — hadis no.4. 


i Al Mashnu' Fi Ma'rifati al Hadith al Maudhu’ — Ali al Qari — muka 
surat 92 (nota kaki no.2). 

Ulasan: 


Hadis ini secara zahirnya seolah-olah melarang kita daripada 
berbual atau berbincang di masjid. Sedangkan di dalam hadis-hadis yang 
sahih, kita dapati Rasulullah SAW seringkali berbincang dan berbual 
dengan para sahabat di dalam masjid. Bahkan lebih dari itu, sekumpulan 
orang Islam dari Habsyah telah bermain di dalam Masjid Nabawi dengan 
permainan pisau. Permainan tersebut bertujuan mengisi masa lapang 
dan juga melatih kemahiran bersenjata. Maka Rasulullah SAW dan 
isterinya Aisyah bersama-sama melihat kepakaran orang-orang Habsyah 


bermain senjata dan tidak melarangnya'. 


Masjid merupakan tempat untuk kita berbincang, menuntut ilmu, 
merancang perkara-perkara kebaikan dan juga bertegur sapa serta 
beramah mesra. Inilah yang berlaku pada zaman Rasulullah SAW dan ia 
berlainan dengan apa yang disebutkan oleh hadis yang tidak sahih ini. 
Seharusnya masjid berperanan seperti zaman Rasulullah SAW bagi 
memastikan umat Islam terus maju dan berjaya seperti pada zaman 
Rasulullah SAW dan para sahabat. 


Hadis Sahih riwayat al Bukhari (hadis no. 3530) dan Muslim (hadis no. 
2105). 

Kata Penutup 


Demikian 20 persoalan asas tentang hadis Nabi SAW yang saya 
rasa perlu diperjelaskar kepada para pembaca sekalian. Harap manhaj 
pertengahan yang saya pilih, iaitu tidak terlalu ringkas dan tidak pula 
terlalu memberatkan, dalam menjelaskan persoalan-persoalan tersebut 
dapat memberikan jawapan yang sewajarnya kepada persoalan- 


persoalan tersebut. 


Sudah tentu di kalangan pembaca yang budiman sekalian ada 
yang memiliki persoalan yang lain tentang hadis Nabi SAW. Dialu-alukan 
untuk mengemukakan persoalan tersebut kepada saya melalui e-mel, 
insya-Allah saya akan cuba untuk menjelaskannya. 


Sebelum berpisah, ingin saya nasihatkan kepada diri saya sendiri 
dan para pembaca sekalian untuk terus mendalami ilmu-ilmu agama 
tanpa mengenal titik noktah. Tanpa berlebih-lebihan, disyorkan agar 
tumpuan khusus diberikan ke dalam ilmu hadis kerana ilmu ini buat masa 
kini masih kurang diberi perhatian di kalangan orang ramai. Semoga 
dengan tumpuan ini ilmu hadis akan berkembang maju dan kita akan 
berinteraksi dengannya berdasarkan disiplin yang sepatutnya. | 


RUJUKAN 

. Sunan Ibn Majah — Muhammad Ibn Yazid ~ www.dorar.net. 


. Tahrir Tagrib al Tahzib (=+ GB pja3)- Syuaib al Arnaouth dan 


Dr. Basyar Awwad Ma'ruf — Muassasah al Risalah, Beirut. 


Tahzib al Khashaish an  Nabawiyyah al Kubra 
(SSI Ay gai jala curi) as Suyuthi — Tahgig: Abdullah al Talidi 
— Dar al Basyair al Islamiyyah, Lubnan. | 

Taisir al Fiqh Li al Muslim al Mu'ashir (txd! alali asil yuat) 
Prof.Dr. Yusof al Garadhawi — Muassasah al Risalah, Beirut. 


Tamam al Minnah Fi al Ta'lig Ala Figh al Sunnah 


(Aid aii ole ghal 43 asal SS Muhammad Nasiruddin al Albani — 
Dar al Rayah, Riyadh. 


Zad al Ma'ad Fi Hadyi Khair al ‘Ibad (abal ya gas akad a ))— Ibnu 
Qayyim al Jauziyyah — Tahgig: Abd. Qadir al Arnaouth dan 
Syuaib al Arnaouth — Muassasah al Risalah, Beirut. 

Adlan Bin Abd. Aziz berasal dari Alor Setar, Kedah. Beliau 
mendapat pendidikan awal sehingga menengah di Sekolah 
Menengah Kebangsaan Agama Kedah, kemudian melanjutkan 
pelajaran dalam bidang Bahasa Arab di Universiti Al Bayt, Jordan 


sehingga memperolehi Ijazah Sarjana Muda dalam Bahasa Arab. 


Semasa berada di Jordan, beliau mula mengenali secara lebih 
mendalam tentang ilmu pengkajian hadis Nabi SAW. Beliau 
sempat belajar sama ada secara formal atau tidak formal daripada 
ulama-ulama Jordan termasuklah ahli hadis terkemuka pada masa 
ini iaitu Syeikh Syuaib al Arnaouth. Sejak itu tersemat di dalam 
hati beliau keazaman untuk membantu menyebarkan ilmu dan 
maklumat tentang hadis Nabi SAW agar dapat dikongsi oleh 


masyarakat umum. 


Sekembalinya ke Malaysia, beliau melanjutkan pengajian untuk 
mendapat Diploma Perguruan daripada Maktab Perguruan Islam, 
Bangi. Sekarang beliau bertugas sebagai guru di Sekolah Menengah 
Kebangsaan Bandar Tun Razak, Cheras sambil menyambung 
pengajian di Universiti Malaya, Kuala Lumpur dalam jurusan 


Bahasa Arab. 

